f Ekologika:Srbija još nije svesna uticaja klimatskih promena - Arhus Centar Subotica\nEkologika:Srbija još nije svesna uticaja klimatskih promena\nPredsednik društva "Ekologika" Larisa Jovanović ocenila je danas da Srbija još nije svesna koliko klimatske promene utiču na životnu sredinu i privredu.\n"Srbija još nije svesna tih problema, ona još razmišlja kako bi mogli da se rešavaju ili ublažavaju globalni ekološki problemi i klimatske promene. Taj problem ne može da se reši, već samo možemo da se adaptiramo na promene", rekla je Larisa Jovanović agenciji Beta na medjunarodnom naučnom skupu u Beogradu.\nOna je objasnila da Srbija u skladu sa planom pristupanja Evropskoj uniji (EU) pokušava da reši ekološke probleme uvodjenjem novih zakona i podzakonskih akata.\n"Te pripreme podrzumevaju primenu direktive EU, uglavnom ne pridržavajući se 11. principa održivog razvoja - da zemlje u tranziciji ne treba da prilagodjavaju svoje zakonodavstvo totalnoj harmonizaciji sa razvijenim zemljama, nego u skladu sa svojim uslovima", kazala je Jovanovićeva.\nKao problem je navela i primenu tih zakona u Srbiji, zbog nedostatka novca.\n"Mnoge studije u Srbiji su često neizvodljive, stopirano je puno projekata, jer je teško pronaći investitore", kazala je Jovanovićeva.\nOna je istakla da se svuda u svetu istražuju ekološki problemi, poput uticaja globalnog zagrevanja i smanjenja ozonskog omotača.\n"Ozonski omotač se stanjio, veći je protok ultraljubičastog zračenja na zemlju, što dovodi do isušivanja i negativnog uticaja na zdravlje čoveka, izaziva, izmedju ostalog, kancer kože i bolest očiju", naglasila je Jovanović.\nOna je kazala da se u cilju predvidjanja daljeg toka tog procesa, moraju pratiti radovi, kojima se bave najveći kompjuterskie sistemi sveta, kao što je "duboko plavetnilo", gde se pomoću softvera pokušava predstaviti vizija budućnosti.\n"Na osnovu toga, mi ćemo videti kako najbolje unapred možemo da se adaptiramo na nastale ekološke probleme i klimatske promene koje su rezultat globalnih ekoloških problema", rekla je Jovanović.\nOna je ocenila da će u budućnosi dolaziti do velikih paradoksa u svetu zbog klimatskih promena.\nJovanović je istakla da je za sprečavanje posledica klimatskih promena kasno, i da "mi ne možemo cekati milost od prirode posle svega što smo joj uradili i predstoji nam samo prilagodjavanje".\nNaučno-stručno drustvo za zaštitu životne sredine "Ekologika" i Institut ekonomskih nauka danas i sutra organizuju medjunarodni naučni skup "Uticaj klimatskih promena na životnu sredinu i privredu" povodom Dana planete Zemlje 22. aprila, koji se održava pod pokroviteljstvom Ministarstva prosvete, nauke i tehnološkog ravoja Srbije.\nNa skupu učestvuje 200 stručnjaka iz 12 zemalja.


- Prvom analizom je utvređeno da ima 39,9 kilometara nelegalno postavljenih instalacija, a naknadnom proverom još 20 kilometara. Prema cenama koje određuje RRA, u budžet bi samo na osnovu ove nelegalne mreže trebalo da se slije između tri i pet miliona evra, za šta bi, primera radi, moglo da se izgradi nekoliko vrtića. Na ovaj način novac se otima od svih Beograđana - rekao je Vesić.\nZamenik gradonačelnika spuštao se i u šahtove da bi dokumentovao svoje tvrdnje\nVesić je dodao da ovo nije jedini slučaj i da se slično dešava i u šahtama "Beogradskog vodovoda" i na stubovima javne rasvete.\nGoran Vesić najavio je i krivične prijave\nZamenik gradonačelnika najavio je da će to vrlo brzo biti predmet krivičnih postupaka i odštetnih zahteva.


[VIDEO] ‘LEBRON JAMES ODSAD JE PREMIJER SRBIJE’: Nehumano je što je Kralj napravio dvojici srpskih košarkaša – Net.hr\n[VIDEO] ‘LEBRON JAMES ODSAD JE PREMIJER SRBIJE’: Nehumano je što je Kralj napravio dvojici srpskih košarkaša\nFoto: Profimedia Autor: Sportski.net 09:47 16.11.2019\nIako je ta Davisova blokada najvažniji potez na utakmici, LeBron james napravio je nešto nehumano\nIako je ta Davisova blokada najvažniji potez na utakmici, LeBron james napravio je nešto nehumano. Naime, Kralj je pokazao da je još daleko od starog željeza kad je krajem druge četvrtine prošao kao brzi vlak pored Bogdana Bogdanovića i brutalno zakucao preko Nemanje Bjelice.\n“LeBron James sad je premijer Srbije”, bio je jedan od komentara na Twitteru. Snimka kruži društvenim mrežama i neki ju već proglašavaju “zakucavanjem godine”. Pogledajte brutalno zakucavanje OVDJE.\nLeBron James završio je utakmicu s 29 poena i 11 asistencija, Anthony Davis dodao je 17 poena, pet skokova i četiri blokade, a Kentavious Caldwell-Pope 16 koševa.\nbogdan bogdanovic LA Lakers lebron james nemanja bjelica


Međugradske selidbe - Selidbe Kragujevac\nMeđugradske selidbe su naša specijalnost, dobro poznavanje velikog broja gradova i mesta u Srbiji, sigurna i redovno održavana vozila, iskusni i vešti vozači, profesionalno obučeni radnici su najbitniji kada je u pitanju međugradska selidba i transport stvari iz jednog u drugi grad.\nUpravo ovi nabrojeni detalji su odlika naše firme.\nMeđugradske selidbe za nas su jednostavan posao u kome nastojimo da pružimo vrhunsku uslugu našim klijentima. Bez obzira na udaljenost mesta, količinu stvari, možete biti sigurni da će posao biti uspešno obavljen.\nMi Vas pratimo kroz ceo proces selidbe, od pakovanja, montaže i demontaže nameštaja, samog transporta…\nSpremni smo da odgovorimo i na Vaše posebne zahteve, posebno kada su u pitanju specifični komadi nameštaja ili pokućstva.\nBilo koji grad ili mesto u Srbiji da je u pitanju, možete biti sigurni da će sve Vaše stvari biti transportovane tamo gde treba, bez oštećenja i da ćemo međugradsku selidbu odraditi na najbolji mogući način.


Pušenje i pasivno pušenje mogu da dovedu do gubitka sluha\nNovo istraživanje pokazalo je da smanjenjem pušenja i izbegavanjem pasivne izloženosti duvanskom dimu možemo da smanjimo rizik od gubitka sluha\nIstraživanje koje je sprovedeno na univerzitetu u Mančesteru, a finansirano od strane Veća za medicinska istraživanja i Nacionalnog instituta za istraživanje zdravlja, pokazalo je da pušači imaju 15,1% veće izglede za gubitak sluha od nepušača.\nPasivno pušenje takođe povećava verovatnoću oštećenja sluha za 28 odsto.\nBivši pušači imali su nešto smanjen rizik od gubitka sluha, a razlog tome može da bude to što su nakon prestanka pušenja usvojili zdrav način života.\nIstraživači su posmatrali 164.770 odraslih osoba u Velikoj Britaniji doba od 40 do 69 godina starosti koji su bili ispitivani između 2007. i 2010. godine, kada su se pridružili nacionalnom projektu za poboljšanje zdravlja.\n- S obzirom na to da oko 20 odsto stanovništva u Velikoj Britaniji i oko 60 procenata stanovništva u nekim zemljama puši, pušenje može da predstavlja značajan uzrok gubitak sluha u celom svetu. Što više kutija cigareta dnevno pušite i što duže pušite veći je rizik da ćete oštetiti sluh, rekao je dr Pirs Dous sa univerzitetu u Mančesteru.\nVeza između pušenja i gubitka sluha još uvek je nejasna ali mnogi pušači takođe su imali i srčane bolesti. - Nismo sigurni da li utiču toksini u duvanskom dimu na sluh direktno, da li kardiovaskularne bolesti izazvane pušenjem utiču na sluh, ili oboje, dodao je Dous.\nKod pasivnih pušača, povećani rizik od onoga za pušače javlja se zato što su pušači upoređivani sa nepušačima i pasivnim pušačima, ali pasivni pušači su upoređivani samo sa nepušačima. To znači da se povezanost gubitka sluha sa pušenjem možda potcenjuje, kažu istraživači.\nVođa biomedicinskih istraživanja gubitka sluha dr Ralf Holm rekao je kako gubitak sluha utiče na 10 miliona ljudi u Velikoj Britaniji i postaje veliki zdravstveni problem.\n- Gubitak sluha se često gleda kao neizbežna posledica starenja, ali istraživanje pokazuje da to ne mora uvek da bude slučaj. Prestanak pušenja i zaštita ušiju od buke su dve praktične stvari koje ljudi mogu da preuzmu već danas kako bi sprečili gubitak sluha u starem dobu, zaključuje dr Holm.


Izvor: HotSport.rs, 29.Nov.2020, 00:24\nŠef stručnog štaba Crvene zvezde Dejan Stanković imao je igračku karijeru za veliko poštovanje, ali o njoj vrlo retko govori otkako je seo na klupu srpskog šampiona. Na konferenciji pred utakmicu sa Radom, Deki je otkrio zanimljivu anegdotu vezanu za njegovu karijeru. Prisetio se trenutaka kada je iz Lacija prešao u Inter. Ljubitelji fudbala sećaju […]\nThe post MANĆINI ME JE UPITAO, ŠTA ĆEŠ TAMO?: Dejan Stanković otklonio večitu dilemu – zbog čega je prešao u Inter, a ne u Juventus! appeared first on HotSport - Najnovije sportske vesti - Sve na jednom mestu.\nRadio Televizija Vojvodine: Stanković pred Rad: Dobar pristup za nova tri boda


Dačić: Nisam čuvao policijski vrh\nMinistar spoljnih poslova Ivica Dačić kaže da u vrijeme kada je on bio ministar unutrašnjih poslova nije postojala politička volja da bude smijenjen policijski vrh.\n"Ja sam bio ministar unutrašnjih poslova, ali oni koji su vodili druge organe, kao što su Savet za nacionalnu bezbednost, Biro za koordinaciju službe bezbednosti u vreme vlade Mirka Cvetkovića jednostavno su imali uslov u to vreme da policijski vrh ostane takav kakav je do danas bio", rekao je on.\nDačić je na zajedničkoj konferenciji za novinare sa šefom novozelandske diplomatije Marejem Mekalijem, na pitanje novinara zašto u vreme njegovog mandata ministra unutrašnjih poslova nije izvršio neophodne smene u policiji rekao da "ministar ne može da smijeni direktora policije, već to mora vlada Srbije".\n"Svi znaju za šta sam se ja zalagao. I svi znaju da ih ja nisam čuvao. I svi znaju da su oni upravljali i kontrolisali policiju, preskačući mene kao ministra. Ministar ne može da smijeni direktora policije. To mora vlada Srbije", istakao je Dačić.\nDačić je optužio novinare da su vodili kampanju da vodeći ljudi iz policije ostanu na svojim funkcijama.\n"Pa i vi što mi postavljate pitanja: Što ih niste kritikovali kad je trebalo, nego sada?! Pa vi ste mene kritikovali u to vrijeme, vodeći kampanju da oni ostanu na tim funkcijama. Prema tome, malo zapitajte i sami sebe. Ja ne želim da se miješam u to. Postoji ministar unutrašnjih poslova, postoji Vlada Srbije, Savet za nacionalnu bezbednosti i svako treba da snosi odgovornost onoliko koliko je u svemu tome zaslužan", rekao je Dačić.


Srbija priznaje lične karte Kosova?!\ndanica taj Ned Jul 03, 2011 8:07 am\nNEZAVISNE NOVINE: SRBIJA PRIZNAJE LIČNE KARTE KOSOVA?!\nPetak, 1. Juli, 2011.| Autor:\nVAŠINGTON - Beograd je spreman da prizna lične karte na teritoriji Srbije koje su izdale institucije kosovskih Albanaca, saznaju "Nezavisne novine" iz diplomatskih krugova u Vašingtonu, obaveštenih o toku pregovora između Beograda i Prištine.\nPrema nezvaničnim informacijama, došlo je do napretka po pitanju slobode kretanja građana Kosova teritorijom centralne Srbije. Naime, validna lična karta, odnosno lična identifikacija sa Kosova biće dovoljna za ulazak na teritoriju Srbije.\nU slučaju tranzita kroz centralnu Srbiju i prelaska granice srpska granična služba će prihvatiti kosovske lične karte kao dokument koji omogućuje prelazak srpskog graničnog prelaza, dok će kosovski pasoši moći da se koriste za ulazak u treće zemlje u skladu s njihovim režimom priznavanja kosovskih putnih isprava.\nDa li je ovo indikacija implicitnog ili eksplicitnog priznavanja kosovskih pasoša ostaje da se vidi posle potpisivanja sporazuma i tumačenja koje pregovaračke strane budu ponudile.\nIstovremeno, Borislav Stefanović, šef pregovaračkog tima Beograda, rekao je juče da u narednim danima očekuje konkretne dogovore sa Prištinom o nekoliko tema koje, kako je istakao, neće dati potvrdu državnosti Kosova.\nOdgovarajući na poslanička pitanja u Skupštini Srbije, Stefanović je ponovio da je sigurno da ljudi sa Kosmeta neće moći da koriste pasoše Kosova, niti registarske tablice "Republika Kosovo" sa grbom Kosova.\n"Biće nekih rešenja koja za deo opozicije neće biti dobra, ali mislim da razumete kakvo je realno stanje na Kosovu i Metohiji. Moram da podvučem da smo imali niz stvari koje su nepovoljne za Srbiju, ali budite uvereni da smo izabrali one koje su najmanje nepovoljne za interese Srbije", rekao je Stefanović.\nOn je naveo da u poslednje vreme iz Prištine dolaze razna tumačenja o tome šta je dogovoreno u srpsko-albanskom dijalogu u Briselu, a šta nije, ali da bi bilo mudro da Beograd ne upada u zamku objašnjavanja.\nEdita Tahiri, šef pregovaračkog tima Prištine, izjavila je ranije da će na osnovu predloga, u čijem su kreiranju zajednički učestvovali Beograd, Priština i EU, građani Kosova moći samo sa ličnim kartama da uđu u Srbiju, dok će prilikom tranzita iz Srbije u treću zemlju morati da pokažu pasoš Republike Kosovo.\nPrema njenim rečima, Srbija bi trebalo da prizna pečate Carine Kosova na isti način na koji je to učinila i EU, te registarske tablice Kosova sa oznakom RKS (Republika Kosovo), dok će kosovskim Srbima koji ne budu želeli ovakve tablice biti omogućeno da dobiju stare s oznakom KS.\n"Na Kosovu, međutim, više neće moći da se koriste nekadašnje registarske tablice kosovskih gradova koje su izdale SRJ ili Srbija", rekla je Tahirijeva.\nOna tvrdi i da sporazum predviđa priznavanje vozačkih i saobraćajnih dozvola Kosova.\n"Oblast telekomunikacija uredićemo tako da srpska mobilna i fiksna telefonija prekinu s radom, ali da zauzvrat bude uveden roming po povoljnim uslovima", rekla je Tahirijeva.\nPregovarački timovi Beograda i Prištine najavili su da će početkom jula ponovo sesti za pregovarački sto i da će tada biti postignuti prvi konkretni rezultati u vezi sa šest sporazuma koje je predložio Robert Kuper, posrednik EU.\nVesti: VAŠINGTON, pregovori Beograda i Prištine


Predlog za promenu Ustava u oblasti pravosudja stigao u Skupštinu Srbije – NovostiDana.rs\nPredlog za promenu Ustava koji se odnosi na sudove i javna tužilaštva stigao je večeras u Skupštinu Srbije. Vlada Srbije usvojila je juče na sednici taj Predlog, a kako je saopšteno, promene odredbi „imaju za cilj poboljšanje efikasnosti sudstva koje će se realizovati kroz brže rešavanje predmeta i smanjenje njihovog broja“.\n„Usvojenim promenama ojačaće se nezavisnost i integritet sudija, ali i povećati stepen odgovornosti u ovoj oblasti“, navela je Vlada.\nPromena Ustava u delu pravosudja, kako je navedeno, neophodan je korak u daljem osnaživanju vladavine prava i uskladjivanju s evropskim pravnim tekovinama i standardima.\nU saopštenju je precizirano da su „u cilju poboljšanja organizacije sudskih vlasti i položaja javnih tužilaca, predložene promene odredbe člana 4 Ustava, odnosno članovi 142-165, kao i da se sledstveno tome, promene odredbe člana 99. Ustava (nadležnost Narodne skupštine), člana 105 (način odlučivanja u Narodnoj skupštini) i odredbe člana 172 Ustava (izbor i imenovanja sudija Ustavnog suda)“.


Anketa: Žene milenijalci su nedovoljno zastupljene u kripto investiranju - Crypto Telegraf\nUtorak, 18. Septembra 2018 Utorak, 18. Septembra 2018 T.A.\nŠto se tiče rizika povezanih sa kripto investicijama, mlađi investitori i muškarci u tri generacije su se pokazali smelije, a bejbi bumeri su oprezniji. 42% muškaraca milenijalaca se navodno naziva “agresivnim” investitorima, u poređenju sa 27% žena milenijalaca, dok je među Xers generacijom, 34% muškaraca i 19% žena izabralo isti odgovor.\nIako su žene i dalje nedovoljno zastupljene u kripto ekosistemu, istraživanje tržišta Londonske blok berze ranije ovog leta pokazalo je da se broj žena koje razmišljaju o kripto investiranju udvostručio od početka godine. Anketa je takođe otkrila da žene imaju 50% manje verovatnoća da će patiti od “FOMO” (strah da ne propuste) i pristupiti strateškom ulaganju.\n← Tim Drejper predviđa ukupni tržišnu kapitalizaciju od 80 triliona dolara u narednih 15 godina\nRuska grupa za lobiranje predstavila alternativni Zakon o digitalnoj imovini →


Tehnologija: Virtuelni poslovni sastanci\nYou are at:Home»Prethodna izdanja»2008»25»Tehnologija: Virtuelni poslovni sastanci\nBy Vesna Kovačević on\t 12/02/2015 25\nKompanija Cisco je pre više od godinu dana lansirala sistem za komunikaciju pod imenom TelePresence koji je u međuvremenu našao široku primenu u korporacijama, državnim institucijama i velikim organizacijama. Reč je o najsavremenijoj tehnologiji koja omogućava interakciju među sagovornicima koji mogu biti i hiljadama kilometara udaljeni jedan od drugog a da, zahvaljujući visokom nivou kvaliteta slike i zvuka, imaju utisak kao da se nalaze u istoj prostoriji.\nKombinacijom video slike izuzetno visoke rezolucije u prirodnoj veličini i zvuka CD kvaliteta i širokog opsega rasprostiranja, TelePresence stvara jedinstveno iskustvo komunikacije „licem u lice“. To omogućava prenošenje svih impresija i emocija koje su i inače sastavni deo komunikacije među ljudima. Tako se zaposleni mogu sastati „uživo” sa klijentima, dobavljačima i partnerima podjednako lako kao i sa kolegama u okviru same kompanije, prevazilazeći geografsku razdaljinu unutar organizacija.\nTelePresence tehnologiju karakteriše jednostavna upotreba koja podrazumeva uspostavljanje konekcije pritiskom na jedno dugme na IP telefonu. Zvaničnici Cisca tvrde, a i sami smo imali prilike da se u to uverimo, da ne postoji kašnjenje ni promena u kvalitetu slike, kao ni prekid veze tokom sastanka, te da ovo rešenje u značajnoj meri prevazilazi videokonferenciju koja je zahtevala pomoć i podršku osoblja za funkcionisanje.\nU zavisnosti od potreba kompanija, u ponudi postoje Cisco TelePresence 3000, sistem koji čine tri plazma ekrana, sa osvetljenjem i stolovima za šest osoba i Cisco TelePresence 1000 – plazma ekran sa jednim panelom i osvetljenjem, dizajniran za instalaciju u različitim okruženjima. U Ciscu kažu da putem ovog sistema istovremeno mogu biti u kontaktu čak 72 osobe. Sastavljena od strane Cisco inženjera, ova tehnologija ima 25 patenata.\nPrimenom ovog sistema eliminiše se nužnost prelaženja puta do sagovornika prevoznim sredstvima, što ne samo što poboljšava interne komunikacije, povećava poslovnu efikasnost i smanjuje putne troškove, već i smanjuje zagađenje vazduha i pomaže očuvanju životne sredine kroz smanjenje emisije ugljen dioksida.\nNa otvaranju Cisco kampusa u Indiji prikazana je i budućnost ovog sistema. Tom prilikom TelePresence je korišćen da projektuje slike Cisco direktora koji su se nalazili na drugom kraju sveta u prirodnoj veličini – hologramskim prikazom koji je verno dočarao blizinu sagovornika.\nUvodnik – GM 25\nKomunikacija: Saučesnici rituala disperzije\nIdealan menadžer: „Najlepše pevaju zablude“


Više od 50% novih poslova dolazi od startap preduzeća\nU Srbiji je u startapove uloženo više od 140 miliona evra, a postoji ih oko 200.\nDelta Biznis Inkubator - podrška startap idejama\nDelta Biznis Inkubator je tromesečni program, čiji je cilj da startapovi razviju i unaprede svoj proizvod ili uslugu.\nPetguards - startap preduzeće za čuvanje pasa\nKolege sa Fakulteta organizacionih nauka Vladimir Stanković (23) iz Smedereva i Stefan Vukobrat (24) iz Beograda odlučili su da pokrenu startap preduzeće, kada su shvatili da nihovi prijatelji nemaju kome da ostave ljubimce na čuvanje.\nGde pronaći podršku za startap?\nKako smatraju poznavaoci, startap firme mogu da pomognu da naša zemlja postane i startap centar Balkana.\nPRIBOJ DOBIJA REGIONALNI STARTAP CENTAR\nPriboj dobija Regionalni inovacioni startap centar koji će biti četvrti po redu u Srbiji, a prvi u Zlatiborskom okrugu. Projekat koji je vredan oko 50 miliona dinara, većim delom će biti finansiran sredstvima ministarstva za inovacije i tehnološki razvoj, ali i lokalne samouprave.


Masovno trovanje hranom u iračkom kampu za raseljene blizu Mosula\nSituacija je, kako se navodi iz UNHCR, veoma zabrinjavajuća\nStotine ljudi se razbolelo, a jedno dete je umrlo od, kako se sumnja, trovanja hranom u kampu za raseljena lica u blizini iračkog grada Mosula, prenosi BBC. Prema nepotvrđenim informacijama, preminula je i jedna žena.\nLjudi su počeli da povraćaju i pate od dehidracije nakon što su pojeli hranu posluženu za iftar, večernji obrok kojim muslimani završavaju dan posta tokom meseca Ramazana.\nKako navodi UNHCR, zabeleženo je oko 800 slučajeva trovanja, a od toga je oko 200 osoba hospitalizovano.\nSituacija je, kako se navodi iz UNHCR, veoma zabrinjavajuća.


Leskovčani pisali Vučiću zbog planirane gradnje višespratnice na mestu parka - Društvo - Čivijaš Radio Šabac\nLeskovčani pisali Vučiću zbog planirane gradnje višespratnice na mestu parka – Društvo\nin Aleksandar Vučić, Društvo\nStanari zgrada kod takozvane „Pepeljuge“ u centru Leskovca, koji više od pola godine vode borbu protiv izgradnje višespratnice na mestu gde se nalazi park za decu, uputili su otvoreno pismo predsedniku Srbije Aleksandru Vučiću, zahtevajući od njega da im pomogne.\nUjedno su najavili i krivične prijave protiv odgovornih u Gradskoj upravi i u Direkciji za urbanizam.\nS obzirom da je u novembru prošle godine zvanično odobrena izgradnja višespratnice u ovom delu grada, a nadležni ništa ne preduzimaju, ovi Leskovčani su po drugi put pisali Vučiću, kako bi, navode, bar malo povećali šanse da lično on pročita to pismo i to što je moguće pre, budući da idu izbori.\n„Nije ni nama, a možda ni Vama preostalo mnogo vremena za rešavanje našeg problema. Ako ste, nadamo se, nekim slučajem pročitali naše prvo pismo koje smo Vam poslali krajem maja prošle godine zajedno sa peticijom i prvih 1.000 potpisa onda se možda još uvek sećate da smo Vam i tada posebnu pažnju skrenuli na investitorski urbanizam koji je počeo veoma snažno da udara na javni prostor u našem gradu i koji nema milosti čak ni za parkiće i igrališta za našu decu“, kažu stanari u pismu predsedniku Srbije.\nKonkretno su ukazali na problem koji imaju sa očuvanjem parkića i igrališta u užem gradskom centru na kom je planirana izgradnja višespratnice.\n„Ako je moguće, molimo Vas uključite se Vi i/ili Vaš kabinet direktno i izvršite pritisak na Gradsku upravu Grada Leskovca kako bi odgovorni u istoj konačno počeli raditi svoj posao kako treba i u interesu svih građana, a ne samo investitora“, navode dalje stanari.\nPo njihovim rečima, generalni sekretar im je početkom juna 2021. godine u odgovoru na prvo pismo između ostalog napisao da prema Ustavu, predsednik države nema nadležnosti da postupa po njihovom dopisu.\n„Da budemo iskreni, takvim odgovorom Vašeg generalnog sekretara bili smo prilično iznenađeni a i pomalo razočarani. Naime, svesni smo mi da prema Ustavu Vi nemate nadležnosti da postupate po našem dopisu, ali smo takođe i svesni da ste u poslednjih nekoliko godina mnogo puta postupali po mnogim drugim pitanjima koja takođe nisu spadala u domen Vaših nadležnosti. Štaviše, gledajući, slušajući i čitajući sredstva javnog informisanja stekli smo utisak da ste se nažalost više bavili takvim pitanjima nego onima koji su prema Ustavu u Vašoj nadležnosti“, pišu dalje.\nNajavljuju da će, pored krivičnih prijava protiv odgovornih, Gradskom prvobranilaštvu podneti inicijativu da se pokrene poništenje Rešenje o otuđenju zemljišta.\n„Krivične prijave ćemo podneti Tužilaštvu za organizovani kriminal u Beogradu i/ili Odeljenju za suzbijanje korupcije Višeg javnog tužilaštva u Nišu, s obzirom da i sami verovatno znate po kom principu funkcionišu ‘nezavisna’ javna tužilštva po manjim gradovima uključujući i Leskovac“, stoji u pismu predsedniku Srbije.\nPomenute prijave će, kažu, biti jedna odlična prilika da se vidi kako u praksi funkcionišu nezavisno tužilaštvo i sudstvo koje je pre par nedelja izglasano na referendumu.\nPo urbanističkom planu Odeljenja za urbanizam parcela na kojoj se nalazi park, predviđena je kao višespratnica, dok je prema podacima Katastra, 2012. godine Grad Leskovac otuđio i do danas je tri puta menjala vlasnika.\nTrenutni vlasnik je firma „BM Invest grupa“ koja je, posle višenedeljnih protesta stanara protiv izgradnje, podnela krivične prijave protiv nekoliko njih.\nOni su tada potpisivali i peticiju, prikupili preko 1.300 potpisa, međutim kako se lokalna samouprava nije dovoljno uključila u rešavanje njihovog problema, drugi put su uputili otvoreno pismo predsedniku Srbije Aleksandru Vučiću.\nU ovom pismu Udruženje „Zeleni ustanak“ poziva Vučića da lično dođe da ih poseti i tako se na licu mesta upozna sa „jednim urbanističkim zločinom“, odnosno, kako ističu, posledicama investitorskog urbanizma.\nKrušik u minusu, rezultati firme gori nego nakon NATO bombardovanja


Dnevni centar u Futogu može da zbrine mali broj obolelih\nPrema nezvaničnim statističkim podacima Udruženja građana „Alchajmer“, broj obolelih od ove bolesti i demencija je oko 5.000 u Novom Sadu, oko 50.000 u Vojvodini, a 200.000 u Republici Srbiji, što značajno premašuje kapacitete institucionalnog zbrinjavanja.\n- Specijalizovane ustanove za smeštaj dementnih osoba ne postoje. Izuzetak je odeljenje za dementne pri Gerontološkom centru u Novom Sadu, koji prima 26 pacijenata, što je nedovoljno. Poražavajuća je činjenica da lekarsku pomoć zatraži tek trećina obolelih, a samo četiri odsto uzima terapiju - objašnjava Nada Bašić iz Udruženja građana „Alchajmer“.\n- Moja deca su u inostranstvu, pa mesečno plaćaju 20.000 dinara ženi koja brine o meni. Bojim se da ne padnem pa šest meseci nisam izlazila iz kuće - priča O. K. Ona ima 85 godina i sada redovno posećuje Dnevni boravak za obolele od Alchajmerove bolesti.\n- Supruga je obolela pre pet godina. Imamo tu sreću u nesreći da sam penzioner, pa sam non-stop uz nju. Međutim, mesečno nam je potrebno oko 15.000 dinara da bi ona mogla da ima sve lekove - kaže D. N.\n- Bolest se otkriva u kasnoj fazi, jer kod nas vlada mišljenje da je sramota biti bolestan od Alchajmera, pa se odlaže odlazak kod lekara dok god bližnji više ne znaju šta da rade sa pacijentima. Oboleli nisu u stanju da vode samostalan život, te im je potreban dvadesetčetvoročasovni nadzor, kao i posebna medicinska nega. Najčešće obolevaju osobe starije od 65 godina, što dodatno opterećuje lošu finansijsku situaciju penzionerskih domaćinstava - ističe Bašićeva.\nMesto u domu


ROGER WATERS: THE WALL U BIOSKOPIMA CINEPLEXX - ATA Stars\nHome/Vesti - ostalo/Film/ROGER WATERS: THE WALL U BIOSKOPIMA CINEPLEXX\nEkskluzivno prikazivanje koncertnog filma „Roger Waters: The Wall“, dokumentarne priče o jednom od najvećih remek dela u istoriji rokenrola, planirano je za 29. septembarsamo u bioskopima Cineplexx UŠĆE Shopping Center, Delta City i Kragujevac Plaza, sa početkom u 20 časova.\nNajveća svetska turneja u istoriji izvedena od strane solo umetnika, na bioskopsko platno stiže u vidu revolucionarnog koncertnog filma, čiji scenario i režiju potpisuju Rodžer Voters i Šon Evans. Zasnovan na legendarnom albumu, Votersov „The Wall“ se može predstaviti kao audio – vizuelno remek delo koje zaslepljuje čula u kombinaciji sa intenzivnim ličnim putovanjem u kome se umetnik suočava sa gubitkom koji je doživeo prilikom rata.\nPovezana vest: Nova Klunijeva akcija za Sudan\nRodžer Voters je kompozitor, tekstopisac i suosnivač kultnog benda Pink Flojd, koji je redizajnirao i podigao šou „The Wall“ na još viši nivo, kreiravši vrhunski događaj sa jedinstvenim doživljajem za publiku, bez obzira odakle se gleda i stvarajući produkciju koja prevazilazi sve do sada već viđeno na sceni. Nakon filma, svi gledaoci će imati priliku da uživaju u specijalnom prilogu gde Rodžer Voters, zajedno sa kolegom iz benda Pink Flojd Nikom Mejsonom odgovara na pitanja obožavalaca iz celog sveta.\nPovezana vest: „Kuća kraljevog namesnika" od 24. avgusta u bioskopima\nKarte za ekskluzivnu projekciju filma „Roger Waters: The Wall“ su u pretprodaji na blagajnama bioskopa Cineplexx i mogu se kupiti po specijalnoj ceni od 950 dinara za projekcije u Beogradu, odnosno 750 dinara za projekciju u Kragujevcu. Promotivna cena ulaznice će važiti do 31. jula.\nBy ATA Stars Redakcija|2018-06-13T21:46:28+01:00jun 30th, 2015|Film|0 Comments


Nezavisni kandidat za člana Predsjedništva BiH dr. Mustafa Cerić čestitao je danas Miri Ceraru, predsjedniku stranke SMC iz Slovenije, na izbornoj pobjedi, javlja bh. novinska agencija Patria (NAP).[...]\nNovi predsjednik Evropske komisije: Pauza u proširenju EU od pet godina!\nNeće biti novog proširenja Evropske unije u narednih pet godina, ali ćemo nastaviti pregovore za zemljama zapadnog Balkana, izjavio je danas novi predsjednik Evropske komisije Žan Klod Junker.[...]\nDr. Ramadan: Džihad je više od rata, to je odbrana pravde, otpor nasilju i ljudskoj prirodi\nŠirite mir, branite pravdu i pružite otpor nasilnicima na najbolji način koji možete, to je, između ostalog, značenje džihada, kaže u 18. nastavku Ramazanskih hronika dr. Tarik Ramadan, javlja NAP.[...]\nSDS tvrdi: Otkrivena afera teška 104 miliona KM koja veže Dodika i Lagumdžiju!\nZastupnica u Parlamentu BiH tvrdi da je otkrivena velika afera sa štampanjem ličnih karata i vozačkih dozvola, koja je je povezala lidere SDP-a i SNSD-a, javlja NAP.[...]\nČavara: Objedinili smo interese Hrvatskog narodnog sabora\nKandidatske liste za predstojeće izbore u BiH Centralnoj izbornoj komisiji predao je i Hrvatski narodni sabor BiH (HNS BiH), koji okuplja nekoliko hrvatskih političkih partija iz Federacije BiH, javlj[...]\nBakir Hadžiomerović: Pobijedit ću na izborima\nSocijaldemokratska partija (SDP) uvjerena je da će kandidat ove stranke za člana Predsjedništva BiH Bakir Hadžiomerović pobijediti na izborima u oktobru ove godine, javlja bh. novinska agencija Patria[...]\nRusi će u Srbiji imati veliku vojnu vježbu, a turski brodovi ne mogu u Neum!\nPripadnici Vojske Srbije i vojnici vazdušno-desantnih jedinica Oružanih snaga Rusije na jesen će održati vojnu vježbu u Srbiji, piše beogradska Politika, javlja bh. novinska agencija Patria (NAP).[...]\nDamir Mašić: Svaki dogovor Dodika i Vučića slomi se preko leđa nas Bosanaca i Hercegovaca\nDa bi premijer Srbije skrenuo temu sa problema svoje zemlje, pozvao je lokalnog cirkusanta Dodika da priča o nepostojećoj izjavi premijera Turske.[...]\nDanas zadnji rok: 65 stranaka i 24 koalicije predaju liste za predstojeće izbore\nPolitičke partije i koalicije u BiH danas do 16 sati moraju predati kandidatske liste Centralnoj izbornoj komisiji BiH (CIK), piše bh. novinska agencija Patria (NAP).[...]\nIzetbegović stavio potpis: Tvrdi da Tihić nije imao kuveta da se bavi listama\nZamjenik predsjednika SDA Bakir Izetbegović, potpredsjednik Asim Sarajlić i generalni sekretar Amir Zukić stigli su jutros u CIK, javlja reporter bh. novinske agencije Patria (NAP).[...]


FoNet portal :: Pretraga / tagId=37877\nTag: cetinje, Pogodaka: 71\nDPS je prošlost, URA budućnost\nCetinjski manastir imovina MCP\nUprava za katastar i državnu imovinu, područna jedinica Cetinje, postupajući po zahtevu Mitropolije crnogorsko-primorske, a na osnovu Zakona o državnom premeru i katastru nepokretnosti, donelo je rešenje kojim se imovina Cetinjskog manastira opet vodi kao svojina Mitropolije, objavio je portal IN4S.\nUsvojena Građanska inicijativa\nSkupština Cetinja usvojila je danas zaključke povodom Građanske inicijative za vraćanje Cetinjskog manastira Crnogorskoj pravoslavnoj crkvi.\nOdbijen zahtev MCP\nCetinjska područna jedinica Uprave za katastar i državnu imovinu odbila je zahtev Mitropolije crnogorsko-primorske (MCP) da grad Cetinje bude izbrisan iz lista nepokretnosti kao nosioca prava svojine nad Cetinjskim manastirom.\nPrelazna vlada i vanredni izbori\nCrnogorske parlamentarne opozicione stranke postigle su dogovor o zajedničkom delovanju u cilju odbrane građanskog i sekularnog karaktera države i njene spoljnopolitičke orijentacije ka punopravnom članstvu u Evropskoj uniji, javlja RTCG.\nVlada krši prava CPC\nIzvršna i zakonodavna vlast, suprotno međunarodnim dokumentima i Ustavu Crne Gore, sprovode aktivnosti kojima se onemogućava ostvarenje prava na slobodu misli, savesti i veroispovesti vernicima i sveštenstvu Crnogorske pravoslavne crkve (CPC), zaključeno je danas na sednici Skupštine Cetinja, prenela je RTCG.


Građevinska inspekcija vrši kontinuirani nadzor u Topolskoj 19: Investitor mora da postupa po nalozima iz rešenja\n17:05 >> 17:23\nU toku je vraćanje krova u prvobitno stanje\nUsled velikog broja prijava građana povodom izvođenja radova u Topolskoj 19, iz Sekretarijata za inspekcijske poslove obaveštavaju javnost da su u toku radovi koji su naloženi rešenjem građevinskog inspektora.\nNaime, u postupku inspekcijskog nadzora nad izvođenjem radova u Topolskoj 19, građevinski inspektor je doneo rešenje kojim se nalaže izvršenje svih radova kojima je odstupljeno od izdatog odobrenja za adaptaciju.\nU toku je postupanje investitora po navedenom rešenju građevinskog inspektora, odnosno vraćanje krova u prvobitno stanje, kao i izvođenje ostalih radova na objektu po nalogu građevinskog inspektora.\nRadovi traju, uprkos zabrani: Uništavanje zaštićene predratne vile u Topolskoj se nastavlja (VIDEO)\nGradilište zatvoreno, a radovi i dalje traju: Kakva je sudbina predratne vile u Topolskoj 19?\nGrađevinska inspekcija svakodnevno vrši inspekcijski nadzor nad postupanjem investitora po nalozima iz rešenja. Dežurni građevinski inspektori će kontinuirano pratiti izvršenje rešenja građevinskog inspektora i tokom vikenda, saopštavaju iz Sekretarijata za inspekcijske poslove.\nSekretarijat za inspekcijske poslove Topolska 19 Vila u Topolskoj 19\nUŽIVO Predsednik Vučić na otvaranju fabrike u Aleksincu\nKako da vas ne prevare ili pokradu i vas i državu: Klikni na sigurno, kupuj provereno\nGradiće još šest nuklearki: Makron, nakon zaokreta, sprema i božićno obećanje\nSvađao se sa Arkanom oko toga ko je prvi čovek "tigrova": Sačekuša za Miju Pijuka!


Приказивање чланака по тагу španija - AGROPRESS - Udruženje novinara za poljoprivredu\nAmbasador Španije, g. Raul Bartolome, i predsednik i generalni direktor španske kompanije Labiana Life Sciences S.A. (LLS), g. Manuel Ramos, bili su u zvaničnoj posetili Veterinarskom zavodu Subotica (VZS) 12. decembra 2019. godine. U delegaciji su učestvovali i pomoćnik sekretara za poljoprivredu AP Vojvodine, g. Mladen Petković, ispred Grada Subotice član gradskog veća za oblast turizma, investicijа i međunarodne saradnje, g. Srđan Samardžić i ekonomski i trgovinski savetnik Ambasade Španije, g. Havijer Alvarez.\nOvo je prva poseta ambasadora i najviših rukovodilaca Labiana Grupe nakon što je kompanija LLS kupila Veterinarski zavod Subotica 14. novembra 2019. godine, u sklopu trenutnih planova strateškog razvoja. U toku posete sastali su se i sa rukovodećim timom proizvodnog pogona i uspeli da obiđu celokupni subotički objekat veličine 9 hektara. U Srpskoj Crnji postoji još jedan objekat.\nO kompaniji Veterinarski Zavod\nVeterinarski zavod Subotica je osnovan 1921. godine u Subotici i poslovao je kao deo Patria Grupe u bivšoj Jugoslaviji.\nBavi se proizvodnjom tri osnovna segmenta iz domena zdravstvene zaštite životinja koristeći svoju diferenciranu tehnologiju za:\nproizvodnju vakcina (virusnih, bakterijskih i autogenih),\nproizvodnju hemofarmaceutskih proizvoda (sterilnih rastvora za ubrizgavanje koji se aseptično pune ili finalno sterilizuju, nesterilnih oralnih rastvora i čvrstih farmaceutskih formi) u oblastima proizvodnje kojima je dodeljen sertifikat Dobre proizvođačke prakse EU (GMP),\nproizvodnju biocida (dezinfekcija, dezinsekcija i deratizacija – DDD).\nVeterinarski zavod Subotica trenutno aktivno radi na pozicioniranju proizvoda na tržištima Evropske unije i izvozu u nekoliko zemalja regiona. Kompanija je nedavno izašla i na rusko tržište zahvaljujući usklađenošću sa ISO standardima i posedovanju HACCP i GMP sertifikata.\nO kompaniji Labiana\nKompanija Labiana Life Sciences se od svog osnivanja 1958. godine neprestano razvijala od proizvođača prehrambenih proizvoda do savremene i konkurentne kompanije koja danas nudi širok asortiman usluga razvoja i proizvodnje nekim od najuticajnijih kompanija u Evropi. Takođe je i nosilac dozvole za stavljanje veterinarskih lekova sopstvene proizvodnje u promet sa oko 400 dozvola za više od 50 tržišta u Aziji, Evropi, na Bliskom istoku, u Africi i Latinskoj Americi.\nZahvaljujući ovoj akviziciji, kompanija Labiana Life Sciences nastavlja svoj neorganski rast s posebnim fokusom na tržišta u razvoju. Ovim putem krenula je u prvoj polovini 2019. godine kupovinom većine akcija turske kompanije Zoleant Pharmaceuticals International, upotpunjujući svoje proizvodne kapacitete oblastima za koje je kompaniji dodeljen sertifikat Dobre proizvođačke prakse EU.\nLabiana na putu ka ostvarenju novih strateških ciljeva\nImajući u vidu cilj kompanije Labiana Life Sciences da postane značajan igrač u oblasti zdravlja životinja na globalnom nivou ova transakcija predstavlja dodatni iskorak u okviru jasno definisanog plana strateškog razvoja ove kompanije.\nManuel Ramos, generalni direktor Labiana Grupe, izjavio je: „Ova nova faza poboljšaće inovacijske planove kompanije Labiana Life Sciences u oblasti istraživanja i razvoja, proizvodnje i stavljanja u promet vakcina i biocida koji predstavljaju nove komplementarne linije u regionu AEMEA (Azija-Evropa-Bliski Istok-Afrika). Pored toga, kompanije Labiana i Veterinarski zavod Subotica spremne su da pruže podršku u eventualnoj implementaciji Nacionalnog programa vakcinacije za iskorenjivanje bolesti za koje postoji obaveza prijavljivanja u oblasti zdravstvene zaštite zivotinja.\nOva investicija je takođe šansa za Labiana Grupu da postane još uticajniji i pouzdaniji regionalni partner na Balkanu i Istočnoj Evropi i na taj način podrži sve veće prisustvo naših partnera sa uslugama proizvodnog razvoja, distribucije i licenciranja u regionu“.\nOvo je tajna uspeha Španije! Evo šta će ponuditi na Sajmu poljoprivrede u Novom Sadu!\nKraljevina Španija četvrtu godinu zaredom nastupa na Međunarodnom sajmu poljoprivrede u Novom Sadu (11-17. maj), gde će predstaviti svoja najnovija tehnološka dostignuća iz najvažnijih poljoprivrednih sektora. Pod pokroviteljstvom Trgovinsko-ekonomskog odeljenja Ambasade Španije u Beogradu i Španskog instituta za promociju izvoza i investicija ICEX, srpski privrednici će imati prilike da razmene iskustva sa sedam španskih kompanija, liderima u oblasti poljoprivredne tehnologije i opreme.\nŠpanija je danas najveći izvoznik voća i povrća u Evropskoj uniji i treća u svetu. Ključni razlozi uspeha španske poljoprirvedne proizvodnje leže, sa jedne strane, u razvoju najnaprednije tehnologije koja obezbeđuje optimalnu i kontinuiranu proizvodnju, i uspešnog modela zadrugarstva sa druge strane – danas u Španiji mnoge složene zadruge funkcionišu kao multunacionalne kompanije koje su prisutne na\nJedan od razloga za uspeh španske poljoprivrede je i tradicija zadrugarstva koja se u Španiji negovala od davnina, što je doprinelo rastu ovog sektora kroz komercijalna partnerstva i udruživanja. Španski model zadruga predstavlja provereno rešenje za nove izazove sa kojima se danas susreće poljoprivredni sektor širom sveta.Kroz uspešan model zadrugarstva i razvoj napredne tehnologije, Španija je prevazišla nepovoljne geografsko-klimatske faktore i postala jedan od najvećih svetskih izvoznika voća i povrća. Špansko poljoprivredno iskustvo i tehnologije u mnogim segmentima mogu pomoći srpskoj poljopriveredi, a prilika da\nse ovi sektori bolje upoznaju je Međunarodni sajam poljoprivrede u Novom Sadu.\nŠpanske kompanije ove godine su po treći put nastupaile na Međunarodnom sajmu poljoprivrede u Novom Sadu, što je velika potvrda za sve bolju saradnju sa Srbijom. Zahvaljujući Trgovinsko-ekonomskom odeljenju Ambasade Španije u Beogradu i Španskoj agenciji za promociju izvoza i investicija (ICEX), srpski privrednici su razmenili iskustva sa šest kompanija koje su eksperti u oblasti tehnologije i opreme u poljoprivredi.\nŠpanski nacionalni paviljon predstavio je najpoznatije aspekte poljoprivredne proizvodnje – plastenike, sisteme za navodnjavanje, agro-hemijske proizvode i poljoprivredne mašine.\nAGRATOR jedan od vodećih španskih proizvođača rotacionih poljoprivrednih mašina koje pokreće kardansko vratilo traktora. Firma je specijalizovana za freze, tarupe i rotodrljače. Od 1960. godine, značajno je razvila svoju ponudu, ali je zadržala svoje osnovne principe u proizvodnom programu koje i danas može da ponudi: izdržljive, moćne mašine, sposobne da se prilagode različitim tipovima terena, sa robusnim delovima.\nCAUDAL je specijalizovan za proizvodnju polietilenskih cevi koje se koriste za snabdevanje pijećom vodom i vodom za navodnjavanje. Ove cevi imaju integrisane kapljače namenjene kako profesionalnom navodnjavanju tako i vrtlarstvu. Ono što posebno ističe ovu kompaniju u odnosu na njene konkurente, jeste razvoj inovativnih proizvoda. Caudal nudi širok spektar prozvoda lakih za izvoz, čiji su troškovi transporta svedeni na minimum, a prisutni su na skoro svim kontinentima i glavna tržišta su Francuska, Italija, Portugalija, ali i Maroko, Alžir i Senegal.\nINVERNADEROS IMA je firma specijalizovana za proizvodnju i montažu svih vrsta visokokvalitetnih poljoprivrednih konstrukcija koje su primenjive na različite biljne kulture i klime, kao što su višebrodni plastenici, tuneli, mreže za zasenjivanje, tuneli, magacini itd. Svaki projekat se započinje studijom kako bi se u potpunosti odgovorilo na potrebe klijenta. Sve obradive površine se analiziraju a savetnici su prisutni od početka do kraja projekta kako bi se obezbedilo pravilno funkcionisanje sistema. Plastenici mogu biti opremljeni svim dodacima i opremom (različitim krovnim ventilacijama, folijama, sistemima za navodnjavanje, itd) kao i pomoćnim elementima kao što su stolovi za presađivanje, sistemima za automatsku kontrolu useva, grejanjem i hlađenjem.\nRKD IRRIGATION ima iskustvo u oblasti navodnjavanja koje datira još od 1962. godine, a raspolaže sa tehničarima i menadžerima koji se bave istraživanjem, projektovanjem i instaliranjem najpogodnijih sistema za navodnjavanje useva koji variraju od reljefa, klime, vrste zemljišta i potrebe biljnih kultura. RKD IRRIGATION je firma sertifikovana ISO 9001-2000 standardom od 2003. godine izdatim od strane BVQI i UKAS. Iskustvo od nekoliko decenija omogućava kompaniji da projektuje najveće mašine na tržištu koje su efikasne ali i jednostavne za rukovanje. Konstantne inovacije su firmi RKD IRRIGATION omogućile da bude na čelu proizvođača sistema za navodnjavanje u Evropi. Firmu RKD IRRIGATION u Srbiji predstavlja firma INGEL AGRO (http://ingel.co.rs/). Ove dve kompaniju su zajedno osvojile drugo mesto za najbolju tehnološku invaciju u 2017. godini u Srbiji.\nTRADECORP je firma koja posluje od 1985. godine i specijalizovana je u oblasti ishrane biljaka, a posebno u segmentu mikronutrijenata, specijalnih đubriva i biostimulatora. Ovi proizvodi pomažu u povećanju produktivnosti i prinosa ali uz očuvanje prirodnog ekosistema. Tradecorp u svojoj ponudi ima helate, huminske kiseline, biostimultore (tradicionalne i na bazi morskih, hladno ceđenih algi), folijarna i NPK đubriva, startere, specijalne korektore itd. Tradecorp zauzima značajno mesto među proizvođačima agrohemije u Španiji i posluje u više od 54 zemalje. Firmu Tradecorp u Srbiji predstavlja firma Tradeagro (www.tradeagro.rs).\nFirma JYMPA će se na sajmu da predstaviti preko svog distrubutera za Srbiju, firme MILUROVIĆ KOMERC (http://www.milurovickomerc.com/). JYMPA je španska kompanija koja je specijalizovana za proizvodnju i prodaju poljoprivrednih mašina kojima se postiže visoka efikasnost u pripremi tla. Proizvodni program se sastoji od mašina za vađenje i skupljanje kamenja, podrivača, kultivatora, klinastih plugova, tanjirača, i kombinovanih mašina.\njan 05, 2018 105372 Teška\ndec 20, 2017 72335 Hortikultura\nmar 21, 2018 56797 Šumarstvo\napr 20, 2018 54517 Ovčarstvo\nfeb 17, 2020 36695 Laka\nnov 06, 2018 28545 Sitne životinje\nfeb 26, 2020 19907 Agrarni budžet


Dan online - Regioni: Nove daske ne strmom stepeništu - 2019-01-05\nRegioni U PLJEVALJSKOJ ELEKTRODISTRIBUCIJI KONAČNO SE SMILOVALI NA VAPAJE SUGRAĐANA Nove daske ne strmom stepeništu\nPLjEVLjA – Pljevljaci već godinama muku muče sa strmim i oronulim stepeništem kojim moraju proći da bi došli do sjedišta Elektrodistribucije kako bili platili račune za utrošenu električnu energiju. Ovih dana dana problem je djelimično riješen Postavljena su nova gazišta od dasaka, i rukohvat pored stepeništa. Na proljeće, kada vremenske prilike dozvole, očekuje se betoniranje stepeništa kako bi se smanjila njegova strmost. Inače, problem je riješen tako što se za pomoć jednom od direktora Elektrodistribucije, Nikoli Bezmareviću, obratio penzionisani profesor Ruskog jezika i novinar Milorad Mišo Zečević.\n–Ovaj dio posla urađen je za jedan dan. Nadam se da je u pitanju privremeno rešenje. Strmom stepeništu treba dodati dvi ili tri stepenika, da građani, oni najnekadriji, bezbjedno dođu, ali i da se vrate - kaže Zečević uz zahvalnost Nikoli Bezmareviću što je reagovao na njegov dopis i što je rešenje pronađeno.\nZečević kaže da je posebno bilo teško kada oronule stepenice zalede. Prema njegovim riječima nije bilo teško doći do vrata Elektrodistribucije, ali se bilo teško vratiti nazad.\n– Kakvih bi se komentara i psovki naslušao kada snijeg padne na stepenice, a potom sve zaledi - kaže uz smijeh Zečević ističući da se nada da će od proljeća biti još bolje, kada se urade novi stepenici.


Tači: Koordinacija EU i SAD može rezultirati sporazumom sa Beogradom\nKosovski predsednik Hašim Tači izjavio je da bi maksimalna koordinacija između Evropske unije i Sjedinjenih Američkih Država mogla rezultirati postizanjem konačnog sporazuma o uzajamnom priznavanju sa Beogradom.\n“Dijalog treba bezuslovno da se odvija, treba da se razvija u ravnopravnim uslovima, kao dve nezavisne i suverene zemlje. Cenim francusko-nemačku inicijativu u isto vreme, i izuzetno sam ohrabren punom podrškom SAD, tako da bi maksimalna koordinacija EU i SAD mogla biti uspešna u postizanju konačnog sporazuma o recipročnom priznavanju”, istakao je Tači.\nKosovo ima partnere i pristalice, ima svoje prijatelje, ali postoje i protivnici na evroatlantskom putu, naveo je Tači u Tirani gde je odlikovao grupu ličnosti, za “doprinos slobodi i nezavisnosti Kosova”.\n“Jedna stvar je sigurna, Kosovo ima svoju budućnost u NATO-u i Evropskoj uniji, kreće se sporo ali sigurno”, rekao je Tači.


Rama upozorio EU na opasnu zarazu na Balkanu | Skandalozno\nEdi Rama upozorio EU na opasnu zarazu na Balkanu\nNacionalističke snage će ojačati na Balkanu ako Albanija i Severna Makedonija ne dobiju zeleno svetlo za početak pregovora sa Evropskom unijom do jeseni, poručili su premijeri Albanije i Severne Makedonije Edi Rama i Zoran Zaev za britanski Fajnenšel Tajms (FT).\nKako piše FT, premijeri dve države su upozorili ministre spoljnih poslova zemalja članica Evropske unije na “moguće posledice“, a nakon odlaganja odluke o početku pregovora sa EU za jesen.\n“Ne treba nam novi radikalizam, nacionalizam i populizam u našoj zemlji”, izjavio je makedonski premijer Zaev, dodavši da nije važno “da li ćemo dobiti odluku o početku pregovora Evropskog saveta u junu ili oktobru”, ali, ističe, “ako je to oktobar, neka bude konačno”.\n“Zapadni Balkan je kao organ tela koji se vuče i krvari. Nije moguće držati se ovako, može doći do zaraze što bi bilo opasno za ceo organizam“, rekao je Rama.\nFajnenšl Tajms takođe navodi da je Severna Makedonija prošle godine razrešila višedecenijski spor sa Grčkom oko ustavnog imena zemlje i da je prošlog juna, nakon što je sporazum potpisan, pre održavanja referenduma, lideri EU su obećali da će “postaviti put ka otvaranju pregovora o (makedonskom) pristupanju u junu 2019. godine“.\nList navodi da Evropska komisija (EK) već 15 godina daje pozitivne preporuke o početku pristupnih pregovora sa Severnom Makedonijom, dok se u slučaju Albanije preporuke Komisije o pregovorima ponavljaju od 2014. godine, preneo je Tanjug.\nBudite prvi sa komentarom na članku "Edi Rama upozorio EU na opasnu zarazu na Balkanu"


Đilas: Od sutra moguće privremene mere – Nadlanu.com\nĐilas: Od sutra moguće privremene mere\nObjavljeno 23. okt 2013. / 12:43:33\nTo svakako mora da bude učinjeno u narednih 30 dana\nĐilas je novinarima, posle otvaranja obdaništa “11. april” na Novom Beogradu, upitan da li mu je sutra poslednji dan tehničkog mandata, rekao da nije.\n“Onog dana kada istekne 30 dana od smene gradonačelnika a da se ne izabere novi gradonačelnik, onda tek počinju razlozi za uvođenje privremenog veća”, rekao je Đilas, što, kako je objasnio, treba da se sprovede u narednih mesec dana.\nPrema njegovim rečima, sutra se samo formalno ispunjava preduslov da se u Beogradu uvedu privremene mere. Na pitanje da li će Demokratska stranka, čiji je lider, pristati da se u privremenom veću izaberu članovi po formuli “dva plus jedan plus jedan plus jedan” i da li je za njih to prihvatljivo, rekao da nikakvu ponudu još nisu dobili i da će o tome odlučiti gradski odbor stranke.\n“Prvi put čujem za tu formulu, a gradski odbor će rešiti da li će tako nešto prihvatiti. Pošto smo mi najveća odbornička grupa i imamo 50 od 110 odbornika, trebalo bi da imamo dva i po odbornika u privremenom veću”, rekao je Đilas.\nOn je naveo da poslovi u gradu ne smeju da stanu i da ništa ne sme da trpi zbog “političke neozbiljnosti i neodgovornosti”. Do kraja godine, naveo je Đilas, trebalo bi da se završe pristupne saobraćajnice na mostu na Adi kako se ne bi ugrozilo funkcionisanje grada.\ndragan ?ilasgrad beogradprivremena vlast


Rad službi tokom zime – RADIO TELEVIZIJA BOR\nBOR – Na području grada Bora, u proteklom periodu nije bilo veći problema koje su prouzrokovali sneg, led i niska temperatura. Samo tokom jednog dana, usled ispada dalekovoda, došlo je do nestanka struje u gradu i selima i do prekida vodosnabdevanja.\n„Zahvaljujući maksimalnom angažovanju, pre svih ekipa Elektrodistribucije, situacija je sanirana u najkraćem mogućem roku u datim okolnostima“, istakao je Danijel Aleksić, član Gradskog štaba za vanredne situacije u Boru.\nPutevi prvog prioriteta u gradu, kao i saobraćajnice ka selima su sve vreme bili prohodni, a tako će biti i u narednom periodu jer nadležno javno preduzeće u Boru, tokom zime funkcioniše po posebnom sistemu rada i po prioritetima.\nU proteklom periodu bilo je potrebe da se interveniše i na planinskom području grada, pre svega jer se ne poštuju osnovne bezbednosne mere o zabrani kretanja van skijaških staza i puteva tokom zime.\nZima još uvek nije završena, tako da se svakako očekuju periodi sa hladnijim danima i obilnijim snegom. Zato je važno da se apeli nadležnih u ovakvim okolnostima prihvataju i primenjuju.\nTags: gradski štab za vanredne situacije, ispad dalekovoda, led i niska temperatura, nestanak struje, prekid vodosnabdevanja, rad službi tokom zime, sneg\nPrevious Saobraćajna policija testira vozače na drogu\nNext Uhapšen zbog krađe vozila


Stejt department pobesneo: Rusija zatvorila sve Soroševe mašine za „Obojene revolucije“ | WebTribune\nHome SPEKTAR Stejt department pobesneo: Rusija zatvorila sve Soroševe mašine za „Obojene revolucije“\nStejt department SAD je u ponedeljak iskritikovao odluku Rusije da zatvori Fondaciju otvorenog društva Džordža Sorosa.\n„Današnja odluka o zatvaranju Fondacije otvorenog društva kao takozvane „nepoželjne“ organizacije će samo ograničiti dalje napredovanje građanstva u Rusiji koje ide u korist ruskom narodu“, rekao je portparol Stejt departmenta, Mark Toner. „Ovakav potez je samo još jedan primer toga kako ruska vlada gasi nezavisne glasove namerno pokušavajući da izoluje ruski narod od ostatka sveta“.\nRusija je u novembru označila Fondaciju otvorenog društva kao nepoželjnu stranu nevladinu organizaciju.\nIz kancelarije ruskog generalnog tužioca se navodi da ta organizacija predstavlja „pretnju po temelje ustavnog sistema Ruske federacije i po bezbednost države“.\nPoznato je da su ove „prodemokratske“ organizacije Džordža Sorosa pokrenule obojene revolucije i društvene nemire u Srbiji, Gruziji, Egiptu, Turskoj, Makedoniji i Ukrajini.\nPored toga, ove nevladine organizacije su izazvale društvene nemire u Fergusonu, Misuriju i Baltimoru u američkoj državi Merilend.\n„Svaki put kada vidim da Džordž Soros govori nešto o demokratiji i evropskim vrednostima, znam da će nešto da se desi. Tako je bilo sa Ukrajinom kada je Džordž rekao da je demokratija najvažnija stvar, ali i sada kada je rekao da su evropske vrednosti najvažnije i da zato Evropa treba da primi na milione izbeglica.\nKako će se sve to završiti? Verovatno kao i inače: požarima, tučama, zbacivanjem vlasti i totalnom destabilizacijom u Evropi, kao što se to nedavno dogodilo u Ukrajini“, rekao je u oktobru poljski novinar i publicista, Konrad Stahnio.\nSoros je u maju 2014. godine rekao za CNN da je on odgovoran za uspostavljanje fondacije u Ukrajini koja je u velikoj meri doprinela zbacivanju lidera te države i uspostavljanju hunte koju je odabrao Stejt department.\nSoros je usko sarađivao sa USAID-om, Nacionalnim pokretom za demokratiju (NED), Međunarodnim republikanskim institutom, Nacionalnim demokratskim institutom za međunarodne poslove, Kućom slobode i Institutom Alberta Ajnštajna kako bi pokrenuo brojne obojene revolucije u istočnoj Evropi i centralnoj Aziji nakon raspada Sovjetskog saveza.\n„Većina učesnika Majdanskih demonstracija su bili članovi nevladinih organizacija koje finansira Soros i obučeni su za to od strane istih tih organizacija na brojnim radionicama i konferencijama koje je takođe finansirao Soros“, naveo je Vilijam F. Džasper.\nRusija je prilično svesna pretnje koju predstavljaju NED i druge globalističke nevladine organizacije. Stoga je Moskva u maju 2014. godine održala Konferenciju o međunarodnoj bezbednosti, koju je finansiralo rusko ministarstvo odbrane s ciljem suzbijanja pretnje od obojenih revolucija.\n„Tragične posledice takozvanih obojenih revolucija se mogu videti u državama u kojima su sprovedeni ovi neodgovorni i tajni eksperimenti nad nedužnim narodom“, rekao je Vladimir Putin u svom govoru kada se obraćao ruskom Savetu bezbednosti u novembru. „To je lekcija i upozorenje za sve nas i moramo učiniti sve što je u našoj moći da sprečimo da se tako nešto dogodi u Rusiji“.


Zašto Poreska uprava nije objavila listu najvećih poreskih dužnika?\nPoreska uprava je pre godinu i po dana poslednji put objavila spisak najvećih poreskih dužnika, na šta je obavezna po Zakonu o poreskom postupku i poreskoj administraciji. Osim što krši zakon, Poreska uprava napravila je korak unazad pošto je 2011. godine izdejstvovana obaveza objavljivanja podataka.\nPosle prve objavljene liste 2011. godine javnost je saznala da 300 najvećih dužnika duguje dve milijarde evra za porez. Pred objavljivanje prvih lista, početkom 2012. godine, u javnosti je kulminiralo nezadovoljstvo da privilegovani biznismeni, bliski vlasti, ne plaćaju porez i to usred ekonomske krize, piše “Danas”.\nPosle objavljivanja, podseća taj list, ispostavilo se da su najveći dužnici državne firme u restrukturiranju. Zanimljivo je da je danima pred objavljivanje spiska bila navala na plaćanje poreza, kako se neka imena ne bi našla na "listi srama".\nSada, posle sedam godina, javnost iz nekog razloga ne može da vidi ko najviše duguje državi.\n“Objavljivanje liste nije u interesu velikim dužnicima, aktivnim firmama iz privatnog sektora, dok je onima u stečaju i državnom vlasništvu svejedno. Ne ide u prilog ni Poreskoj upravi, jer pokazuje da oni nisu naplatili dug pre nego što se nagomilao. Nadam se da razlog neobjavljivanja nije želja da se zaštiti neki od tih interesa”, kaže Nemanja Nenadić iz Transparentnosti Srbija.\nOd poreza naplaćeno više od 1.000 milijardi dinara


SASTANAK UPRAVNOG ODBORA UVNS – UDRUŽENJE VASPITAČA NOVOG SADA\nSastanak Upravnog odbora udruženja je održan 16.12.2021. godine na kojoj su jednoglasno izabrani potpredsednica i sekretar udruženja. Za potpredsednicu je izabrana Maja Tomić, a za sekretara udruženja Milana Oborina.\nSvaki član UO je zadužen za jednu pedagošku jedinicu i on će ostalim članovima udruženja iz pedagoške jedinice za koju je zadužen, prosleđivati bitne informacije koje se tiču udruženja. Spisak članova zaduženih za PJ:\nMaja Radujkov 1 PJ\nMilana Oborina 2 PJ\nMaja Tomić 3 PJ\nZoja Tenji 4 PJ\nMilica ŠAvija 5 PJ\nNadica Đorđević 6 PJ\nAneta Dizdar 7 PJ\nTamara Kiso 8 PJ\nRadmila Stević 9 PJ\nPrvi zadatak članova je da se revidiraju spiskovi članova udruženja po pedagoškim jedinicma.\nČlanovi UO su jednoglasno saglasni da udruženje delegira Maju Radujkov za potpredsednika Saveza udruženja vaspitača Srbije na narednoj izbornoj skupštini Saveza, koja će se održati u aprilu 2022.godine.


Đurović: Centri za smeštaj azilanata u Sjenici i Tutinu dobro funkcionišu – Sandžak PRESS\nĐurović: Centri za smeštaj azilanata u Sjenici i Tutinu dobro funkcionišu\nU prihvatnim centrima u Srbiji smešteno je oko 6500 migranata. Kako je za Radio televiziju Novi Pazar rekao direktor Centra za zaštitu i pružanje pomoći tražiocima azila Radoš Đurović kapmovi u Sjenici i Tutinu dobro funkcionišu, te da je odgovor lokalne sredine na visokom nivou. On je istakao da je među migrantima veliki broj dece, koja borave duže od 9 meseci u našoj zemlji i oni će od 1.septembra krenuti u školu.\nPored 6.500 ljudi, koji su vidljivi u sistemu je još dve do tri hiljade tražioca azila koji dolaze iz pravca Bugarske i pokušavaju da uđu u Mađarsku i Hrvatsku. Trenutno širom zemlje radi 17 prihvatnih centara. Njihov boravak u Srbiji je mnogo produžen u odnosu na ranije, a to znači da 60 %migranata boravi u Srbiji više od 9 meseci , a oko 20 % godinu i dva meseca. Direktor Centra za zaštitu i pružanje pomoći tražiocima azila Radoš Đurović kaže da će se i u budućnosti azilanti sve više zadržavati u Srbiji , a to znači da ljudi praktično tu žive, te da se na te okolnosti mora posebno pripremiti , jer sistem još uvek na ove ljude gldeda kao da su u tranzitu , što prema njegovim rečima nije tačno. Najveći broj ovih ljudi, nije regitsrovan iako su smešteni u nekim od centara, tako da je pristup socijlanoj pomoći, zdravstvenoj zaštiti i drugim vidovima pomoći donekle ograničen.\nĐurović dodaje da su ti ljudi su uglavnom lošeg psihofizičkog stanja, jer su zarobljeni i nema izgleda brzo nastave put. Đurović kaže da kampovi u Sjenici i Tutinu dobro funkcionišu.\n„Kada govorimo o Sjenici i Tutinu možemo reći da su to kampovi koji dobro fukcionišu, te da je odgovor lokalne sredine na visokom nivou, to znači da ne postoje konflikti u lokalnim sredinama i da građani razumeju potrebe ovih ljudi. U samoj Sjenici imamo dva centra u kojima je dosta ljudi, najviše iz Iraka, Avganistana, Pakistana i Sirije. Među njima je dosta dece, koji treba da krenu da krenu u školu od 1.septembra, ali veći broj ljudi nema pokrenute azilne procedure, nisu podneli zahtev za azil i čekaju da se to urade. U međuvremenu su u kampovima i borave u korektnoj atmosferi, tako da su ljudi uglavnom zadovoljni, ali i oni su u neizvesnosti šta će biti sa njima dalje. U Tutinu ima mali broj ljudi iz Avganistana, uglavnom su tamo smeštene porodice i tamo ima dece koja će od septembra krenuti u školu. Većih problema u oba centra nema. Da bi sve funkcionisalo te ljude moramo da registrujemo, jer ovde borave više od godinu dana i sa njima mora da se radi na integraciji i interakciji sa lokalnom sredinom širom zemlje“, rekao je Đurović.\nĐurović kaže da migrantska kriza postaje hronična i da je to problem, koji će naše društvo pogađati u budućnosti, te da na migrante moramo da gledamo kao na naše sugrađane. Đurović kaže da se ne očekuje drastičan priliv azilanata u narednom periodu.


Prag sjedište sistema Galileo\nČeška prijestonica, Prag, od danas je evropski centar navigacionog sistema Galileo koji od 2014. godine, kada počinje s radom, postati konkurencija američkom GPS sistemu satelitske navigacije.\n"Prve usluge evropski satelitski navigacioni sistem počeće da pruža 2014. godine, a u potpunosti će funkcionisati krajem 2019. i početkom 2020. godine", kazao je na svečanom otvaranju sjedišta nove evropske institucije potpredsjednik Evropske komisije Antonio Tajani.\nOtvaranjem centra evropske svemirske agencije za program Galileo (GSA) u Pragu okočano je premeštanje tog centra iz Brisela i Češka dobija koordinaciju projekta izgradnje evropskog ekvivalenta GPS-u, vrednog devet milijardi eura.\n"Evropski program globalne satelitske navigacije (GNš) doneće do 2017. godine ekonomski doprinos od 90 milijardi eura", kazao je Tajani.\nSistem Galileo za sada ima dva satelita, 10. oktobra će dobiti još dva, a do 2014. godine u orbiti će imati 12 od ukupno 30 planiranih satelita.\nJedna od prednosti pred starijim američkim pandanom je veća preciznost, lociranje do nekoliko desetina centimetara, dok GPS može da ima odstupanja i do nekoliko desetina metara.\nZa dvije godine, u prvoj fazi pomoći će da budu precizniji podaci i bolji signal GPS-a sa kojim bi trebalo da se dopunjava prije svega u gradovima, a usluge će ponuditi spasiocima u potragama za ljudima i objektima.\nGlavne oblasti u kojima bi trebalo da bude od koristi jesu saobraćaj, zdravstvo, poljoprivreda, ribolov ili civilna odbrana.\nEU ocjenjuje da će za osam godina njen novi sistem satelitske navigacije imati oko tri milijarde korisnika i godišnji obrt od oko 300 milijardi eura.


izvor : vecernje novosti foto: vn\nPoslanik SNSD u Parlamentarnoj skupštini Bosne i Hercegovine, Dušanka Majkić, izjavila je za "Novosti" da je utvrđivanjem izmena Krivičnog zakona BiH u Savetu ministara, kojim se predviđa pet do 10 godina zatvora za negiranje genocida ili zločina protiv čovečnosti, počinjena nečuvena izdaja interesa Srpske!\nOna je ovim direktno prozvala pedstavnike Srba u Savetu ministara koji su iz Saveza za promene, a koji su u RS opozicija. Komentarišući izjavu ministra spoljne trgovine i ekonomskih odnosa BiH Mirka Šarovića, da su prilikom utvrđivanja predloga uvažene sugestije ministara iz RS, Visokog sudskog i tužilačkog saveta BiH i Ministarstva pravde RS, Majkićeva je rekla da je Šarović morao objasniti koje su to sugestije. Primedbe iz RS se svode na to da u zakonu mora biti precizirano da se "negiranje genocida ne izvršava na način koji izaziva mržnju".\n- Mi se od 2007. godine borimo protiv ovakvih aršina! Nema nijedne sugestije koja bi tu poziciju popravila. Biće zanimljivo videti o čemu je reč i šta su to predstavnici Saveza za promene prihvatili - rekla je Majkićeva.\nŠef kluba SNSD u Narodnoj skupštini RS, Radovan Višković izjavio je da će glava zaboleti i poziciju i opoziciju, ukoliko se usvoje Izmene i dopune Krivičnog zakona BiH.\n- Pred nama je sada problem na nivou cele Srpske i njenog naroda. Ovo prevazilazi međustranačke tenzije, i više nije stvar ni SNSD, ni socijalista ili DNS, nego svih građana Srpske. Iskreno verujem da ima još poštenih ljudi, odnosno časnih predstavnika iz RS koji će to u parlamentu sprečiti - rekao je Višković.\nSavet ministara BiH utvrdio je Predlog zakona o izmenama i dopunama Krivičnog zakona BiH kojim se definiše pojam javnog podsticanja na nasilje i mržnju. Za javno podsticanje na nasilje i mržnju "usmerenu protiv grupe ili nekog člana takve grupe određene s obzirom na rasu, boju kože, veroispovest, poreklo ili nacionalnu ili etničku pripadnost, pol, polno opredeljenje, rodni identitet, invaliditet ili bilo koje druge osobine", predviđena je kazna zatvora od najmanje godinu dana.\nMEKTIĆ: DOSLOVNO UVAŽENE PRIMEDBE VSTS\nMinistar bezbednosti BiH Dragan Mektić izjavio je da su u Predlogu zakona o izmenama i dopunama Krivičnog zakona BiH, koje je utvrdio Savet ministara BiH, doslovno uvažene primedbe Visokog sudskog i tužilačkog saveta (VSTS) BiH i Ministarstva pravde RS. On kaže da je pristao da glasa nakon što su u tekst unete primedbe: "Bile su primedbe VSTS-a i Ministarstva pravde Republike Srpske i, koliko je meni poznato, to je uvaženo", rekao je Mektić.\nnovosti.rs 'Berlin plus' ubrzava BiH\nZvizdić optužio RS da koči evropski put BiH\nNema uslova za zatvaranje OHR\nBiH podijeljena i oko puta ka EU\nNema glasanja o poverenju Vlade RS\nOptužnica protiv Dudakovića!/Prijava protiv generala Armije BiH Jovana Divjaka\n"Ljubija" potkopava Vladu RS?\nOd uvreda do atentata, i meta na čelu\nVerbalni sukob Dodika i opozicionih poslanika u skupštini RS\nMogući protesti protiv vlasti\nDodik: Ne želimo konflikt, ali će RS braniti svoja prava\nU RS beže iz zemlje, ali ne od posla\nSNSD traži većinu u Srebrenici\nIvanić: Nema promena u BiH do izbora\nBrod tone, Rusi se ne povlače\nRS: Veronauka u srednjoj školi?\nObnavlja se 11 mostova koji spajaju Srbiju i BiH/U Srebrenici počela gradnja vrtića koji finansira Vlada Srbije\nRS-u otimaju 642 hektara


ISTOČNO SARAJEVO: Dogovoreno zajedničko djelovanje - FILTER\nISTOČNO SARAJEVO: Dogovoreno zajedničko djelovanje\nVršilac dužnosti direktora Republičke uprave civilne zaštite Milan Novitović istakao je da je sačinjen detaljan plan o zajedničkom djelovanju na područjima zahvaćenim današnjim poplavama.\n“Svim građanima koji su pogođeni ovim poplavama omogućićemo da što brže iz objekata izbace vodu, isuše ih i popišu, te da se vidi kolika je šteta”, rekao je on novinarima nakon vanrednog sastanka sa gradonačelnikom Istočnog Sarajeva Ljubišom Ćosićem i načelnicima opština u sastavu grada.\nNovitović je poručio građanima da i u ovakvim situacijama, ne samo lokalne zajednice nego i Vlada Republike Srpske i sve instituciije stoje uz njih.\nOn je dodao da su zajednički uspjeli da se oragnizuju, da se smanji šteta i da se sanira ono što je moglo da se uradi u 24 časa.\nNovitović je dodao da je potrebno odrediti koje su saobraćajnice, škole i drugi objekti gđe se mora intreventno đelovati.\nPrema njegovim riječima, ohrabruju pozivi načelnika i gradonačelnika drugih lokalnih zajednica koje nisu izložene riziku poplave i nemaju ovakvu nepogodu na svojoj teritoriji, a spremi su da pruže pomoć poplavljenom stanovništvu u ovim opštinama.\nGradonačelnik Istočnog Sarajeva Ljubiša Ćosić izrazio je zadovoljstvo sistemom koordinacije među opštinama koja se manifestuje kroz saradnju sa Republičkom upravom civilne zaštite.\n“Pridružili su se Teritorijalna vatrogasna i spasilačka jedinica, pripadnici Ministarstva unutrašnjih poslova Republike Srpske, kao i mnogobrojni volonteri”, rekao je Ćosić i pozvao sugrađane da se pridruže i pomognu.\nĆosić je naveo da je obezbijeđena i pomoć nekih privatnih kompanija, koje su ustupile mehanizaciju.\nOn je rekao da je vodostoj rijeke Željeznice i Kasindolske rijeke u opštini Istočna Ilidža, kao i rijeke Prače u opštini Pale veoma brzo narastao zbog povećanja vodostaja manjih rijeka.\n“Voda je vrlo brzo krenula prema domaćinstvima, ali je vrlo brzo uništila i putnu infrastrukturu, posebno u opštinama Trnovo, Istočna Ilidža i Pale”, rekao je Ćosić i dodao da je manja šteta evidentirana i u opštini Istočno Novo Sarajevo.\nĆosić je istakao da je sistem uređenja korita rijeke Željeznice, koji je ranije započet, zakazao, te da je na večerašnjem sastanku dogovoreno da to mora biti prioritet, jer uz Željeznicu, u naselju Vojkovići, živi oko 5.000 stanovnika.\nOn je rekao da će materijala šteta biti popisana i po domaćinstvima, ali i na putnoj infrastrukturi.\nĆosić je rekao da očekuje da će Vlada Republike Srpske iz Kompezacionog fonda iznaći sredstva za nadoknadu štete, kao što je bio slučaj i do sada za pomoć u drugim lokalnim zajednicama\nTags: Vlada Republike Srpske Ljubiša Ćosić Milan Novitović\nPrethodna TRNOVO: Poljoprivrednik zbog poplava ostao bez 130 ovaca\nSledeća U Istočnoj Ilidži oštećeno 150 kuća i imanja, šteta na državnoj imovini više od milion KM


Tanjug , Lokalne novine\nOsim Beograda, Pančeva, Užica, Kragujevaca, Niša i Kosjerića, u kojima je zaštitnik građana Zoran Pašić pokrenuo postupak kontrole rada zbog prekomerne zagađenosti vazduha, i u Kraljevu je vazduh lošeg kvaliteta, kaže Vladimir Savić iz Zavoda za javno zdravlje Kraljevo.\nPrema njegovim rečima, sa početkom grejne sezone počinju i problemi sa kvalitetom vazduha i u tom gradu.\nU tom periodu, dodaje on, meterološke prilike, suvo vreme, bez vetra i magla, omogućavaju da se koncetracija čestica uveća.\n- Zato smo imali rezultate 10. januara kada je koncentracija čestica PM10 bila pet puta viša od prekogranične vrednosti - kaže Savić.\nNavodi da se u tom momentu, kada je aerozagađenje najveće, ne može reagovati, jer se rezultati dobijaju tek 72 sata nakon uzorkovanja.\n- Ta metoda koja se koristi je standardna metoda i akreditovana od strane akreditacionog tela Srbije. Ona ne omogućva da se koncentracije vide u realnom vremenu, tako da jednostavno ne može se ni reagovati u tom momentu - objašnjava Savić.\nDodaje da kada je koncentracija čestice PM10 viša od 100 mikrograma po metru kubnom, vazduh se ocenjuje kao jako zagađen.\nTada se savetuje, ukazuje, da se izbegavaju fizičke aktivnosti na otvorenom, naročito u jutarnjim i večernim satima, i ukoliko je moguće da se što kraće vreme provodi na otvorenom prostoru, što naročito važi za decu i hronične bolesnike.\nKaže da u vazduhu ima i čestica PM2,5, ali se, objašnjava, one ne komentarišu kada se govori o kvalitetu vazduha, već se prati njihov trend koji, ističe Savić, u poslednje tri godine ima blagi pad.\nI u Pančevu ovih dana ne može da se diše\nOsnovni razlog trenutne situacije s vazduhom u Pančevu pre svega su saobraćaj i individualna ložišta i nepovoljni vremenski uslovi, prenose "Lokalne vesti". Naime, nema vetra niti kiše koji bi razblažili koncetracije čestica u vazduhu.\nU Vojlovici pored Pančeva vazduh je "veoma nezdrav"\n- Ovih dana imamo u vazduhu od 100 do 150 mikrograma po metru kubnom praškastih materija. Najveće zagađenje je bilo 11. januara u Starčevu kada su suspendovane čestice bile 205 mikrograma po metru kubnom, što je četiri puta veća koncentracija od dozvoljene. Granična vrednost propisana uredbom je 50 mikrograma po metru kubnom - kaže Katarina Banjai.\nGasifikacija delova grada u kojima su najzastupljenija individualna ložišta moglo bi da pomogne u popravljanju kvaliteta vazduha zimi. Zbog toga Grad Pančevo od 2016. godine subvencioniše uvođenje gasa. S obzirom na to da je u pitanju dugoročni proces, ova aktivnost daće rezultate tek nakon nekog vremena.


Siva trgovina Srba i Albanaca | Politika | DW | 12.11.2013\nSiva trgovina Srba i Albanaca\nSrbija-Kosovo: Šta je od dogovorenog ispunjeno?\nNova Vlada ozvaničiće dogovor sa Prištinom\nNastavak dijaloga (bez pitanja o Krimu?)\nBeograd i Priština nadomak rešenja\nNa dnevnom redu pravosuđe na severu Kosova\nHapšenje Ivanovića izaziva nedoumice\nBez rešenja za pravosuđe na severu Kosova\nOpada podrška dijalogu sa Beogradom\nKosovo izlazi iz ofsajda\nSrbi su se na policiju koja čuva crkve navikli\nSvakodnevica i pomirenje na Kosovu\nZajednica srpskih opština destabilizuje Kosovo?\nDefinisanje pregovaračkog okvira za Srbiju\nDogovor o policiji\nMirno i demokratski, uz 5.000 policajaca\nPromene posle izbora na Kosovu\nTežak život na severu Kosova\nZapadni projekat na Kosovu – propalo!\nIzbori „istorijski“, ali nisu baš regularni\nKatastrofa na Kosovu mogla se predvideti\nNema podvlačenja crte na Kosovu\nKonfuzija na severu Kosova\nSa „legendarnim“ vođom u budućnost Prištine\nSever Kosova: Protiv „Šiptara“ i Beograda\nBrisel: Lepe reči i 15 miliona evra\nKosovo: Izbori važniji od glasačkih listića\nNova otomanizacija Balkana ili samo biznis?\nPovratak u rodno Bogoševce\nPrizren uoči izbora\nNervoza Beograda i Prištine\nIntegrisano upravljanje granično-administrativnim prelazima između Srbije i Kosova smanjilo je, ali ne i eliminisalo sivu trgovinu u kojoj svoj interes nalaze podjednako i Srbi i Albanci.\nU procesu normalizacije odnosa između Beograda i Prištine, upravo je primena dogovorenog ono na čemu će zemlje članice Evropske unije insistirati kada budu odlučivale o napretku Srbije i Kosova na evropskom putu. Kada je u pitanju dogovor iz 2011. godine o slobodi kretanja ljudi i robe, poslednje informacije govore da napretka ima, ali da ima i „sive zone“ i problema u svakodnevnom funkcionisanju administrativno-graničnih prelaza.\n„Predstavnicima EU predočili smo rezultate projekta 'Monitorng implementacije dogovora između Srbije i Kosova u oblasti slobode kretanja ljudi i robe'“, kaže za Dojče vele Aleksandar Popov, direktor Centra za regionalizam. „U pitanju je nastavak ranijeg projekta koji je rađen pre postizanja Briselskog dogovora. Tada smo zaključili da se, zbog neuređenih odnosa između Beograda i Prištine, oko 40 odsto prometa robe nalazi u sivoj zoni i da tu postoji 'bratstvo i jedinstvo' u kriminalu između Albanaca i Srba. Sada smo utvrdili da je uvođenje integrisanog upravljanja granicom smanjilo razliku između robe evidentirane od strane srpskih organa i organa Kosova. Čak je ta razlika svedena na šest procenata, što je u prihvatljivim granicama. To i dalje ne isključuje sivu zonu, ali stanje se očigledno popravilo“, zaključuje Popov.\nIma zainteresovanih da sever Kosova ostane „vakum“\nSkoro po 5.000 prelazaka dnevno u jednom i drugom pravcu\nU Briselu su tako predstavljeni ukršteni zvanični podaci Beograda i Prištine, uz činjenice dobijene sa terena, od izvoznika, preko transportera i drugih zainteresovanih strana o tome kako se na svakodnevni život odražava primena sporazuma o slobodi kretanja između Srbije i Kosova. U pogledu kretanja robe između carinskih teritorija Srbije i Kosova, konstatuje se da se dogovori o carini ne primenjuju u potpunosti jer sever Kosova još nije uključen u carinsko područje Kosova. Iako je premijer Kosova Hašim Tači, na poslednjoj rundi dijaloga u Briselu objavio da je finalizovan dogovor oko kosovskog carinskog sistema, koji će „funkcionisati na celoj teritoriji Kosova i prikupljati prihode i od carine sa prelaza na severu“, u Centru za regionalizam kažu da još ima otpora „sa svih strana“ onih koji imaju interesa u tome da „sever ostane vakum“ i kao takvo bude područje koje nije uključeno ni u jedan institucionalni sistem.\n„Postoji politička volja da se sporazum implementira, ali se javljaju se i duhovi prošlosti sa kojima se moraju suočiti i Beograd i Priština. Za razliku od pitanja katastra ili matičnih knjiga, što su prvenstveno tehnička pitanja, ovde je veliki broj zainteresovanih da se stvar ne reši. Imamo nasleđeno stanje koje se mora savladavati, ali ne i prelomiti preko noći. Ipak na tome mora da se insistira“, kaže Popov.\nKosovo - raj za pirateriju\nTrajni link https://p.dw.com/p/16n4e\nPodaci govore da je trgovina robom između Srbije i Kosova dosta „jednosmerna“. Dok je u 2012. godini izvoz Srbije na Kosovo iznosio oko 300 miliona evra, u suprotnom smeru nivo ne prelazi deset miliona evra. Na Kosovo se izvoze u prvom redu prehrambeni proizvodi, nafta, i građevinski materijal, dok se u Srbiju sa Kosova uvoze proizvodi od gvožđa i čelika i otpad koji se izvozi za reciklažu u druge zemlje.\nZadaci i za Beograd i za Prištinu\nDogovor Beograda i Prištine o slobodi kretanja odnosio se i na nesmetani promet ljudi i vozila sa tablicama i dokumentima koje izdaje jedna, odnosno druga strana. Danas postoji rastući trend prelazaka administrativnih prelaza/granica (skoro po 5.000 prelazaka dnevno u jednom i drugom pravcu), što je potvrda interesa i potrebe ljudi da ostvaruju pravo na slobodu kretanja u cilju poslovnih, porodičnih i drugih razloga.\nU Centru za regionalizam posebnu pažnju, u okvirima slobode kretanja između Srbije i Kosova, skreću na problem „necarinskih barijera“ kao što su obavezno osiguranje vozila. Popov za DW objašnjava: „Za kamione, to su ogromne sume koje značajno povećavaju cenu roba .Tu se mora tražiti što pre rešenje jer ova situacija značajno utiče na realnu slobodu kretanja roba i ljudi i nadam se da će međunarodna zajednica da uradi ono što treba“.\nIntegrisani granični prelazi\nDa li su prelazi granica?\nIstovremeno, primena sporazuma o slobodi kretnja rezultirala je i povećanim brojem zahteva za azil koje u zemljama Zapadne Evrope podnose građana Kosova, koji kroz Srbiju, ilegalnim putevima prelaze na prvom mestu na teritoriju Mađarske. I dok se kosovske vlasti pozivaju da informišu svoje građane i zaustave taj trend, Priština poziva Beograd da i on „ispuni svoju obavezu“ i razračuna se sa „kriminalnim i ekstremističkim grupama koje borave i na severu Kosova i u Srbiji“.\n„Mene najviše interesuje zašto sadašnja vlast u Srbiji do sada nije preduzela ništa, nego traži 45 minuta da sredi stanje kad su počeli neredi na severu za vreme izbora“, kaže u razgovoru za Dojče vele Aleksandar Popov. „Mislim da je vlast napravila ogromnu grešku što nije ili eliminisala, pacifikovala te grupe, ili preduzela zakonske procedure protiv onih koji ugrožavaju, ne samo procese na severu Kosova, nego i građane Srbije. To je jedno od ozbiljnih pitanja. Ali mislim da je deo ove vlasti u ranijem periodu i odgajio te grupe koje su bile udarna pesnica vlasti kada je to trebalo“, zaključuje direktor Centra za regionalizam.\nKljučne reči Kosovo, Srbija, Beograd, Priština, granica, administrativni prelaz, integrisano upravljanje prelazima, kriminal\nTrajni link https://p.dw.com/p/1AFfu\nVojska Kosova u narednih 10 godina 10.11.2018\n"Crna Gora, najnovija članica NATO, dobar je primer u kom bi pravcu bi to moglo da ide", kaže za DW Tomas Zilberhorn govoreći o budućoj vojsci Kosova za koju smatra da će biti uspostavljena u narednih 10 godina.


I Danino ordenje za sobu narodnih heroja - Užicka Republika Press\nPorodica nedavno preminule Danice Dane Milosavljević,poslednje žene narodnog heroja iz Srbije, predala je njenih 17 ordenja, oko 20 medalja i drugih priznanja na čuvanje Narodnom muzeju u Užicu.\nOvo će upotpuniti fundus od preko 500 odlikovanja u zbirci muzeja, zbog čega sam zahvalan porodici na ukazanom poverenju, istakao je Nikola Gogić, direktor Narodnog muzeja. Plan je da muzej uradi projekat za izradu spomen sobe narodnih heroja u kojoj će svoje mesto naći ordenja i drugih 12 odlikovanih iz Užica (Krcuna, Luna, Dušana Jerkovića, Nade Matić…..) i posebno priznanje Radničkom bataljonu. Gogić kaže da će to biti soba u kojoj će mladi shvatiti kako se brani i čuva sloboda.\nUzbuđen sam i ponosan zbog činjenice da smo Danino ordenje i medalje predali na čuvanju Narodnom muzeju gde im je i mesto, a posebno bi bio srećan ako bi se sledili ideali kojima je stremila. Verujem da će se obistiniti amenet koji je ostavila u kome navodi „da će doći nova mladost koja će ukloniti mrakove kakvi su obuzeli svet“. Razgovarajući sa mladima osećam da i pod ovom užičkom nebeskom kapom odjekuju novi talasi, istakao je Aleksandar Lale Milosavljević, brat partizanske heroine Dane Milosavljević.\nPodsećamo, Danica Dana Milosavljević je, pri formiranju Prve proleterske brigade, 22. decembra 1941. godine u Rudom, postala borac-bolničar Treće užičke čete Šumadijskog bataljona. Nosilac je Partizanske spomenice 1941. i drugih jugoslovenskih odlikovanja, a za narodnog heroja proglašena je 1953. godine.\nNakon što je 26. februara 2018. godine u 93. godini preminula poslednja među ženama iz Srbije koja je nosilac ordena Narodnog heroja Danica Dana Milosavljević na teritoriji cele nekadašnje Jugoslavije sada je živa još jedino Andreana Družina iz Slovenije.\nSrbija sada ima jednog preživelog narodnog heroja i to je Petar Matić Duca.


Do Grčke na more kompletan auto-put - Semberske\nDo Grčke na more kompletan auto-put\nU martu se konačno otvara poslednja deonica Koridora 10 od Demir kapije do Đevđelije. Stari put odneo mnogo srpskih života. Za 28,2 kilometra 270 miliona evra\nPOSLEDNjA deonica “Auto-puta prijateljstva” u Makedoniji na panevropskom Koridoru 10, od Demir Kapije do Smokvice, nedaleko od Đevđelije, duga 28,2 kilometra, završena je u potpunosti i očekuje se da će u martu biti otvorena za saobraćaj, potvrđeno je “Novostima” u resornom Ministarstvu za transport i veze Vlade u Skoplju.\n– Građevinski radovi su u potpunosti završeni, kao i sistem signalizacije i do kraja meseca treba da bude uključen i kontrolni centar za monitoring prometa. U martu se očekuje puštanje u saobraćaj poslednje deonice, potvrdio je, za “Novosti”, portparol pomenutog ministarstva Kire Kocevski i napomenuo da je ukupna cena ovog posla oko 217 miliona evra.\nGradnja ove deonice u Makedoniji je inače počela još septembra 2012. uz početnu najavu tadašnje vlasti u Skoplju da će saobraćajnica biti gotova za četiri godine. Puštanjem u saobraćaj poslednje “vezivne” deonice auto-puta skraćuje se i olakšava putovanje Koridorom 10 kroz Makedoniju. Trasa auto-puta ove deonice se proteže desnom obalom Vardara, demirkapijske klisure sa znatno blažim krivinama i usponima od postojećeg dela saobraćajnice s druge strane reke.\nNa ukletoj deonici starog puta duž leve obale Vardara u crni bilans žrtava teških saobraćajnih nesreća koje su se, kao po nekom čudnom pravilu sudbine, svakog leta u jeku turističkih putovanja na obale Egeja, dešavale na tom potezu, ušao je veliki broj srpskih državljana. Najveći deo nesreća posebno tokom leta, kako su “Novosti” pisale, registruje se upravo na deonici Demir Kapija – Udovo – Đevđelija.\nTaj surovi registar žrtava teških saobraćajnih nesreća mahom putnika iz Srbije, svakog leta, stručnim tumačenjima prevashodno se objašnjava kao posledica umora vozača u zagušenju saobraćaja na “tesnom grlu” tog dela puta.\nIpak, završetkom ove deonice osim komfora, biće zadovoljen i najvažniji segment – bezbednost.\nBEZ “TESNOG GRLA”\nZVANIČNI pokazatelji tranzitnog protoka vozila kroz Makedoniju potvrđuju da broj turista na putu prema Grčkoj godišnje premašuje 1,6 miliona ljudi. Otklanjanjem poslednjeg “tesnog grla” puta na jugu Makedonije, savremenom deonicom auto-puta, očekuje se konačno bezbedniji, komforniji i brži tranzit vozila.\nPrevious : BEOGRAD Uhapšen naoružan bivši marinac,pripadnik Foka SAD, MUP se i dalje ne oglašava\nNext : Vremenska prognoza za početak naredne sedmice


Finansijsko upravljanje i kontrola u jedinicama lokalne samouprave :: Savez Opština i Gradova RS ::\nFinansijsko upravljanje i kontrola u jedinicama lokalne samouprave\nSavez opština i gradova Republike Srpske je bio je organizator seminara za načelnike za finansije i rukovodioce za finansijsko upravljanje i kontrolu iz opština i gradova na temu „Finansijsko upravljanje i kontrola u jedinicama lokalne samouprave“održanog 16.februara u Tesliću (Hotel Karidal) sa početkom u 11 časova. U okviru dnevnog reda razmatrane su teme:\n-Finansijsko upravljanje i kontrola – FUK\n-Naplata poreza na nepokretnosti\n-Modeli akata, Pravilnik o sportu\nCentralna tema seminara bila je Finansijsko upravljanje i kontrola u jedinicama lokalne samouprave. Zakonom o sistemu internih finansijskih kontrola u javnom sektoru Republike srpske, pratećim uputstvom i pravilnikom, definisano je da su jedinice lokalne samouprave u obavezi da urede sistem internih kontrola u skladu sa zakonskom regulativom.\nS obzirom na kompleksnost uvođenja sistema internih kontrola i činjenicu da ovi procesu u nekim lokalnim zajednicama nisu započeti ili su djelimično započeti, Savez opština i gradova Republike Srpske je pružio tehničku pomoć JLS, kroz pripremu standardnog modela za uređivanje sistema finansijskog upravljanja i kontrole, koji će pomoći odgovornim licima za uvođenje ovog sistema da ove procese počnu i izvrše u što kraćem roku.\nTakođe, u okviru tačaka dnevnog reda prezentovani su rezultati projekta „Povećanje obuhvata obveznika poreza na nepokretnosti“ kao i Model Pravilnika o odobravanju i finansiranju programa i projekata od interesa u oblasti sporta u opštinama i gradovima, koji je izradio Savez opština i gradova Republike Srpske, na inicijativu opština i gradova.\nU Republici Srpskoj oko 40 odsto nekretnina nije upisano u fiskalni registar, što znači da 40 odsto obveznika ne plaća porez, izjavila je savjetnik ministra finansija Srpske Snježana Kelečević. Ona je poručila da je namjera da se proširi obuhvat naplate poreza na nepokretnosti, budući da su to stoodstotni prihodi lokalne zajednice namijenjeni za njihov razvoj.\n"Zakon definiše da te poreze, ukoliko ih ne prijave vlasnici i korisnici nepokretnosti, treba da identifikuju jedinice lokalne uprave i pošalju Poreskoj upravi Srpske na dalji proces", rekla je Kelečevićeva novinarima na početku seminara "Finansijsko upravljanje i kontrola u jedinicama lokalne samouprave", koji u Tesliću organizuje Savez opština i gradova Republike Srpske.\nOna je pojasnila da lokalna uprava identifikuje, Poreska uprava Republike Srpske prijavljuje, a svi registri i podaci o nepokretnosti nalaze se u Republičkoj upravi za geodetske i imovinskopravne poslove, te da u toj konstelaciji treba uspostaviti bolju međusobnu prohodnost.\nGeneralni sekretar Saveza opština i gradova Aleksandar Pantić ukazao je na zakonske mogućnosti jedinica lokalnih samouprava da se uloguju u bazu podataka fiskalnog registra koji vodi Poreska uprava, te da prate i ažuriraju broj nepokretnosti u svojim jedinicama i preduzimaju odgovarajuće mjere i aktivnosti.\n"Zakon o lokalnoj samoupravi definisao je da gradovi u Republici Srpskoj, sada ih imamo devet, mogu preuzeti naplatu, kontrolu naplate i prinudnu naplatu poreza na napokretnost", rekao je Pantić i napomenuo da su pojedine opštine i pokrenule incijativu za tu mogućnost, što će biti predmet narednih sistemskih aktivnosti.\nPantić je rekao da, stepen naplate ovog poreza varira kod lokanih zajednica i procjenjuje se da je oko 50 odsto nepokretnosti u Srpskoj i dalje van poreskog sistema.\nPrimjera radi u Banjaluci u gradsku kasu godišnje se slije oko 6 miliona maraka na osnovu poreza na nepokretnost i to je oko 10% svih poreskih prihoda, istakla je savjetnik gradonačelnika Banjaluke za finansijsko upravljanje i kontrolu Božana Šljivar.\nNa seminaru je upriličena predaja sertifikata opštini Teslić, koja je realizovala pilot-projekat "Finansijsko upravljanje i kontrola".\nZamjenik načelnika Teslića Milovan Stanković ocijenio je da će po uspostavljanju sistema finansijskog upravljanja procesima i imovinom značajno biti unaprijeđeno funkcionisanje Opštinske uprave, te racionalnije i efektnije korišteni raspoloživi resursi i na kvalitetniji način pružane usluge građanima.\nSeminar "Finansijsko upravljanje i kontrola u jedinicama lokalne samouprave" organizovan je za načelnike za finansije i rukovodioce za finansijsko upravljanje i kontrolu iz opština i gradova.\nBrankica Lenić, ključni ekspert za RS i BD BiH predstavila projekat “Nastavak podrške upravljanju javnim finansijama u BiH “( Further Support to Public Finance Management in Bosnia and Herzegovina), finansiran od strane EU. Projekat je počeo sa radom 01. Jula 2020 godine, trajaće do 28. februara 2023, a implementira ga DAI Global Austria GmbH & Co KG.\nOsnovni cilj projekta je unapređenje upravljanja javnim finansijama na svim nivoima vlasti u BiH, uspostavljanjem veze između programskog budžetiranja u odnosu na srednjoročno planiranje politika i strateško planiranje. Projekat ima za cilj unapređenje budžetskog okvira kroz neophodne izmjene i dopune relevantnih zakonskih propisa i podizanje kapaciteta i unapređenje kvalifikacija i vještina korisnika. Projekat je do sada pripremio zakonski okvir za novi pristup budžetiranju, a u toku su obuke zaposlenih i pružanje pomoći budžetskim korisnicima u identifikaciji programa i njihovih elemenata, u analizi programa i programskih elemenata i njihovom konačnom definisanju. Do kraja projekat preostaje da se izradi metodologija za mjerenje učinka za svaki nivo vlasti u BiH i pruži pomoć ministarstvima finansija u njenoj implementaciji, te održi niz obuka zaposlenih u budžetskom sektoru i lokalnim zajednicama.\nProjektni tim u Republici Srpskoj saradjuje sa Ministarstvom finansija RS (130 budžetskih korisnika budžeta RS) i 32 “pilot” jedinice lokalne samouprave RS.


Dodik: SDS je probosanska stranka – Vijesti-X.com\n“Izjava Mirka Šarovića da poslanici SDS-a neće podržati zaštitu vitalnog interesa Republike Srpske, na sjednici Narodne skupštine Republike Srpske zakazanoj za sutra nije ništa novo…\n… u djelovanju te stranke”, istakao je predsjednik SNSD-a i član Predsjedništva BiH Milorad Dodik za Srnu.\n“SDS se pod vođstvom Bosića, Govedarice i Šarovića, odavno odrekao nacionalno odgovorne politike, prihvatajući zahtjeve koje im isporučuje SDA i Bakir Izetbegović. Zato SDS u Sarajevu smatraju vodećom strankom probosanskog bloka u Republici Srpskoj, a poslanici SDS-a u Predstavničkom domu na nivou BiH to stalno potvrđuju”, naglasio je Dodik.\nOn je ukazao da je za njih vitalni interes ono “što im naredi Adil Osmanović, a sada najavljuju zaštitu bošnjačkog interesa i u Narodnoj skupštini Republike Srpske”.\n“Razumljivo je da im odgovara ono što se pokušava poturiti kroz Memorandum sa IFES-om, američkom agencijom za izborne procese, jer se nadaju da će uz politički i pristrasni sastav Centralne izborne komisije, i sve ono što je u Memorandumu napisano ili samo nagoviješteno, dobiti šansu da skroje izborni rezultat, ocijenio je lider SNSD-a i član Predsjedništva BiH.\nKao vječiti izborni gubitnici, istakao je Dodik, hvataju se za slamku ne bi li neko kroz izborne softverske manipulacije, “nacrtao njihovu pobjedu nad SNSD-om i njegovim koalicionim partnerima u Republici Srpskoj, koji će dvotrećinskom većinom odbaciti odluku bošnjačkih članova Predsjedništva BiH, Šefika DŽaferovića i Željka Komšića”.\n“Saradnja se može ostvarivati i bez uvida, nadzora, kreiranja rješenja i mnogo čega drugog, kako to predviđa Memorandum. Izbori bi bili suvišni, jer na taj način politički i nelegalni CIK i strana agencija, mogu unaprijed kreirati rezultat i pobjedu probosanskih snaga”, konstatovao je Dodik u izjavu za Srnu.


Sušić: Ovo je najvažnija utakmica u mojoj karijeri! - Kozarac.ba\nTrening nogometne reprezentacije Bosne i Hercegovine počeo je danas na stadionu u Kaunasu, uoči sutrašnje odlučujuće utakmice protiv reprezentacije Litvanije u kvalifikacijama za Svjetsko prvenstvo u Brazilu 2014. godine, javio je novinar agencije Anadolija.\nSvih 23 igrača trenira danas na stadionu “Darius i Girenas” u Kaunasu, što su i posljednje pripreme Zmajeva pred sutrašnju utakmicu, u kojoj će, u slučaju da pobijede, osigurati plasman na Svjetsko prvenstvo 2014. godine u Brazilu.\nNeposredno prije treninga, pred velikim brojem novinara kako iz BiH, tako i iz Litvanije, selektor bosanskohercegovačke reprezentacije Safet Sušić održao je konferenciju za novinare.\n“Ovo je najvažnija utakmica u mojoj trenerskoj karijeri. Jedino je možda mogu porediti sa utakmicom dok sam bio igrač i kada smo u Splitu pobijedili Bugare rezultatom 3:2, i tako izborili plasman na veliko takmičenje”, rekao je Sušić.\nSelektor Zmajeva ponovio je da respektuje protivnika, te je najavio ofanzivnu igru od samog početka sutrašnjeg susreta.\nNa pitanje može li ovu utakmicu porediti sa onom odlučujućom sa Francuskom u Parizu od prije dvije godine za plasman na Evropsko prvenstvo, Sušić je kazao kako to nije moguće.\n“Apsolutno ne, oni su tada bili favoriti i trebao im je samo bod da se plasiraju na Euro. Sada je situacija drugačija, jer smo mi favoriti i bolji smo od Litvanije. Cijela nacija, kao i mi u reprezentaciji, vjerujemo u plasman BiH na Mundijal. Čitava BiH je optimist i nadam se da ćemo sutra slaviti”, istakao je, između ostalog, Sušić.


SDA preuzima formiranje vlasti u Tuzli nakon SDP-ovog kraha - Klix.ba\nOkupljaju većinu SDA preuzima formiranje vlasti u Tuzli nakon SDP-ovog kraha\n20.5.2019. u 16:37\nSDA formiranje vlasti Tuzlanski kanton\nIzgubili većinu u TK 20.5.2019. u 14:21\n"SDA je već pokrenula aktivnosti u vezi s formiranjem vlasti u Tuzlanskom kantonu, što smo najavili nakon donošenja jedne odluke na našem Kantonalnom odboru. Odlučili smo da će SDA ponuditi svim političkim partijama koje participiraju u Skupštini TK da zajedno pokušamo formirati većinu", rekao je Gutić za Klix.ba.\n"Proizvod tih naših aktivnosti je blok u kojem ima 14 zastupnika, a predvodi ga SDA. Pored nas tu su još i Stranka za Bosnu i Hercegovinu i Demokratska fronta", istakao je Gutić.\n"Očekujemo da će u narednom periodu pregovarački timovi koji su formirani na nivou najviših organa SBB-a i SDA u svom pregovaračkom procesu otvoriti pitanje i Tuzlanskog kantona te pitanje učešća SBB-a u vlasti skupa sa SDA u ovom kantonu, odnosno njihovog priključenja spomenutom bloku", rekao nam je Gutić.\n"Vidjet ćemo kakvi će rezultati biti, a ukoliko bi SBB prihvatio ovu ponudu o priključenju našem bloku, očekujem da bi to ubrzalo proces formiranja vlasti u Tuzlanskom kantonu. S ulaskom SBB-a to bi bilo 16 zastupnika, nedostajala bi nam njih dva. Siguran sam da bi bilo znatno lakše osigurati nedostajuća dva, jer bismo imali dobru polaznu osnovu", rekao je Gutić.\n"Vidjet ćemo da li je to finalna odluka Glavnog odbora SDP-a, a ako u politici ima morala onda je odluka o odlasku u opoziciju i moralna. Moralno je da odu u opoziciju oni koji su pokušavali napraviti projekt Bh. bloka, a onda i programsku Vladu TK u čemu nisu uspjeli te neka kažu da sada neko drugi to pokuša", zaključio je Gutić.


Sarajevo među deset najopasnijih gradova u Evropi – EUskola\nSarajevo među deset najopasnijih gradova u Evropi\nJanuary 7, 2017 Publisher analiza svjetskih gradova, europa, najopasniji gradovi\nPodaci sa Numbeo platforme koji se odnose na indeks zločina u Evropi pokazali su kako Italija, Francuska i Velika Britanija imaju najveći broj gradova na listi najopasnijih gradova u evropskoj regiji.\nPosebna pozornost skreće se na džeparoše kojih, kako navode, ima previše na ulicama Sarajeva, a posebno u dijelovima oko turista i javnog prijevoza. Dodaju da u Sarajevu također cvijeta organizovani kriminal i da je BiH tranzitna ruta za transport droge, oružja i ljudi.\nKako navode ubjedljivo najopasniji evropski grad je Rostov na Donu koji se nalazi u južnoj Rusiji. Riječ je o najvećem gradu u južnoj Rusiji koji je ujedno i i administrativno središte Rostovske oblasti.\nMinistarstvo unutrašnjih poslova Rostova 2015. godine saopćilo je da je u periodu od aprila do juna u ovom gradu pojačan stepen kriminala za 21,3 posto. Porast je uglavnom povezan sa usponom ilegalne trgovine oružjem i posljedicama rata nakon odcjepljenja Donbassa u Ukrajini.\n← Stotine američkih tenkova dopremljeno za misije NATO-a u Europi\nOd Fabrike duhana Mostar nije ostala ni tabla s nazivom firme →\nDONALD TRUMP ZAPRIJETIO EUROPI: ‘Primite ubojice i teroriste ISIS-a natrag u svoje zemlje ili će Amerika biti prisiljena pustiti ih na slobodu’\nIstraživanje: 138 miliona Evropljana bez bankarskog računa


Italijanski „Saipem“ kandidat za izgradnju „Severnog toka 2“ - 13.01.2016, Sputnik Srbija\nItalijanski „Saipem“ kandidat za izgradnju „Severnog toka 2“\nItalijanska kompanija „Saipem“ je jedan od pretendenata za dobijanje ugovora za postavljanje cevi gasovoda „Severni tok 2“, saopštio je prvi čovek „Gasproma“... 13.01.2016, Sputnik Srbija\nvesti, italija, nemačka, baltičko more, aleksej miler, gasprom, omv, saipem\n© Sputnik / Alekseй Kudenko / Uđi u foto-galerijuDirektor kompanije "Gasprom" Aleksej Miler\nItalijanska kompanija „Saipem“ je jedan od pretendenata za dobijanje ugovora za postavljanje cevi gasovoda „Severni tok 2“, saopštio je prvi čovek „Gasproma“ Aleksej Miler nakon sastanka s predsednikom uprave austrijske naftno-gasne korporacije OMV Rajnerom Zeleom.\nVaršava želi da gasovod „Severni tok 2“ obuhvati Poljsku\n4 Januar 2016, 16:10\n„Na sastanku smo razgovarali o pitanjima u vezi s ostvarivanjem projekta ’Severni tok 2‘. Konstatovali smo da je italijanska kompanija ’Saipem‘ jedan od pretendenata za dobijanje ugovora za izgradnju ovog gasovoda“, rekao je Miler.\n„Gasprom“ i „Saipem“ su već sarađivali prilikom izgradnje morskih gasovoda. „Saipem“ je učestvovao u postavljanju morskog kraka „Plavog toka“ i „Severnog toka 1“.\nOčekivalo se da će kompanija učestvovati i u izgradnji „Južnog toka“, ali pošto je realizacija ovog projekta obustavljena, ugovor s italijanskom kompanijom je raskinut.\nProjekat „Severni tok 2“ podrazumeva izgradnju dva kraka gasovoda ukupnog kapaciteta 55 milijardi kubnih metara gasa godišnje, od priobalja Rusije, po dnu Baltičkog mora, do Nemačke.


Javno komunalno preduzeće "Sana" prodaje nepokretnu imovinu\nJavno komunalno preduzeće “Sana” prodaje nepokretnu imovinu\n0 1 Decembra, 2018 16:09\nJavno komunalno preduzeće “Sana” ponudilo je na prodaju nepokretnu imovinu koja je u njihovom vlasništvu. Inače, ovo je četvrta po redu prodaja imovine ove firme za koju je procjenjeno kako je neperspektivna, a sredstva koja budu ostvarena prodajom upotrijebiće se za vraćanje dugovanja i servisiranje tekućeg poslovanja.\nNa prodaju je ponuđen poslovni prostor i četiri pomoćna prostora u zgradi koja se nalazi u blizini autobuske stanice u ovom gradu, kao i prostor stare stočne pijace u naselju Krkojevci površine 18 dunuma, čija je vrijednost procijenjena na 415 hiljada maraka.\nProdaja će biti obavljena po načelu viđeno kupljeno i to kombinovanom metodom koja podrazumijeva pisanu ponudu i usmeno nadmetanje, a pravo sudjelovanja imaju sva pravna i fizička lica koja do 20. decembra ove godine dostave zatvorene ponude i uplate depozit u vrijednosti od 10 posto od ponuđenog lota.\nPrema riječima tehničkog direktora u ovom preduzeću, Faruka Alagića, nakon što je prije četiri godine uveden stečaj u ovu firmu, uspjeli su vratiti 1,8 miliona maraka dugovanja, dok je ostalo da se vrati još oko 860 hiljada. “Uspjeli smo kroz stečajni postupak preduzeće staviti na zdrave noge, sada poslujemo na zdravim ekonomskim osnovama i obavljamo svoju osnovnu djelatnost”, istakao je Alagić.\nPrema njegovim riječima, cilj je u narednom periodu isplatiti sve dugove kako bi firma izašla iz procesa stečaja i uključila se u tržišnu utakmicu.


POTVRDA O OSLOBAĐANJU OD OBAVEZE IZDAVANJA/POSJEDOVANJA DOZVOLE ZA UPRAVLJANJE OTPADOM\nOslobađanje od obaveze izdavanja dozvola za upravljanje otpadom za aktivnosti male privrede – izdavanje potvrde koju vršitelj aktivnosti može koristiti u svrhe registriranja djelatnosti kod drugih nadležnih institucija.\nZakon o upravljanju otpadom, član 13. stav 4. (“Službene novine Federacije Bosne i Hercegovine”, broj: 33/03 i 72/09); Pravilnik o izdavanju dozvole za aktivnosti male privrede u upravljanju otpadom, član 8. (“Službene novine Federacije BiH” br. 9/05).\nIzvod iz Registra privrednih subjekata Nadlažni sud Kopija (kao i informacije o vrsti ograde oko lokacije pogona i načinu kontrole pristupa minimalno informacija o opremi, uređajima i vozilima koji stalno ili po potrebi stoje na raspolaganju, veličini raspoloživog prostora za obavljanje djelatnosti)\nPismeno obavještenje vršitelja aktivnosti kojim obavještava kantonalno ministarstvo o: 1) vrsti/vrstama aktivnosti, 2) vrstama i količinama otpadnog materijala s kojim se radi ili s kojim će se raditi , 3) lokaciji i/ili rutama obavljanja aktivnosti Vršitelj aktivnosti/podnosilac zahtjeva Original (kao i informacije o vrsti ograde oko lokacije pogona i načinu kontrole pristupa minimalno informacija o opremi, uređajima i vozilima koji stalno ili po potrebi stoje na raspolaganju, veličini raspoloživog prostora za obavljanje djelatnosti)\nPismeno obavještenje vršitelja aktivnosti kojim obavještava kantonalno ministarstvo o postojećoj ili predviđenoj infrastrukturi Vršitelj aktivnosti/podnosilac zahtjeva Original (kao i informacije o vrsti ograde oko lokacije pogona i načinu kontrole pristupa minimalno informacija o opremi, uređajima i vozilima koji stalno ili po potrebi stoje na raspolaganju, veličini raspoloživog prostora za obavljanje djelatnosti)\nPismeno obavještenje vršitelja aktivnosti kojim obavještava kantonalno ministarstvo o bilo kakvim nezgodama (akcidentnim/incidentnim situacijama) koje se u toku obavljanja aktivnosti dese na lokaciji ili ruti obavljanja aktivnosti. Vršitelj aktivnosti/podnosilac zahtjeva Original\nPismeno obavještenje vršitelja aktivnosti kojim obavještava kantonalno ministarstvo o trenutnom ili mogućem utjecaju na okoliš Vršitelj aktivnosti/podnosilac zahtjeva Original